Mitropolit Ilarion: Jedinstvo RPC i UPC se održava - 28.05.2022, Sputnik Srbija\nMitropolit Ilarion: Jedinstvo RPC i UPC se održava\nJedinstvo između Ruske pravoslavne crkve i kanonske Ukrajinske pravoslavne crkve se održava, a RPC će nastaviti da ga jača, izjavio je rukovodilac Odeljenja za... 28.05.2022, Sputnik Srbija\nPodsetimo, Sabor Ukrajinske pravoslavne crkve saopštio je da je proglasio potpunu nezavisnost i samostalnost.Takođe je saopšteno i da Ukrajinska pravoslavna crkva nije saglasna sa stavom ruskog patrijarha Kirila po pitanju specijalne operacije u Ukrajini. Ujedno je i pozvala vlasti Ukrajine i Rusije da nastave pregovore.S tim u vezi, portparol Moskovske patrijaršije Vladimir Legojda je rekao da RPC nije dobila nikakvo obaveštenje od Ukrajinske pravoslavne crkve o tome da proglašava nezavisnost, samim tim ne može da prokomentariše te informacije, ali da će nastaviti da se moli za očuvanje jedinstva sa kanonskom Ukrajinskom pravoslavnom crkvom.\nrusija – društvo, rusija, društvo, rpc, ilarion, upc mp\n© Sputnik / Evgeniй Odinokov / Uđi u foto-galerijuPredsedavajući Odeljenja za spoljne crkvene odnose Moskovske patrijaršije, mitropolit volokolamski Ilarion (Alfejev)\nJedinstvo između Ruske pravoslavne crkve i kanonske Ukrajinske pravoslavne crkve se održava, a RPC će nastaviti da ga jača, izjavio je rukovodilac Odeljenja za spoljne crkvene veze Moskovske patrijaršije, mitropolit volokolamski Ilarion.\n„Jučerašnjim odlukama Ukrajinska pravoslavna crkva je još jednom potvrdila da je samostalna, da se njen centar nalazi ne u Moskvi, već u Kijevu , da ne zavisi od Moskve ni administrativno ni finansijski, niti na bilo koji drugi način. Jedinstvo između dve crkve opstaje i mi ćemo i dalje nastaviti da jačamo to jedinstvo , nastavićemo da se molimo za našu jedinstvenu svetu pravoslavnu crkvu“, navodi se u video-poruci Ilariona na Instagramu (mreža je zabranjena u Rusiji kao ekstremistička organizacija).\nPodsetimo, Sabor Ukrajinske pravoslavne crkve saopštio je da je proglasio potpunu nezavisnost i samostalnost.\nTakođe je saopšteno i da Ukrajinska pravoslavna crkva nije saglasna sa stavom ruskog patrijarha Kirila po pitanju specijalne operacije u Ukrajini. Ujedno je i pozvala vlasti Ukrajine i Rusije da nastave pregovore.\nS tim u vezi, portparol Moskovske patrijaršije Vladimir Legojda je rekao da RPC nije dobila nikakvo obaveštenje od Ukrajinske pravoslavne crkve o tome da proglašava nezavisnost, samim tim ne može da prokomentariše te informacije, ali da će nastaviti da se moli za očuvanje jedinstva sa kanonskom Ukrajinskom pravoslavnom crkvom.


Za zakup prostorija više od 27 miliona KM – Magazin Plus\nHome/Za zakup prostorija više od 27 miliona KM\nInstitucije na nivou BiH lani su za zakup prostorija potrošile više od 27 miliona KM, a među njima najviše sredstava za ove namjene izdvojilo je Ministarstvo odbrane BiH, i to 8,32 miliona KM.\nPrema izvještaju o izvršenju budžeta za 2012. godinu, ministarstva, agencije, direkcije, instituti, kancelarije, odbori, komisije i uprave na nivou BiH za zakup prostorija potrošile su ukupno 27.072.019 KM.\nPoslije odbrane na koju odlazi trećina ukupnog budžeta BiH, smještaj u zakupljenim kancelarijama najviše je platilo Ministarstvo inostranih poslova BiH, i to 5,36 miliona, dok je treća po ovim troškovima Agencija za identifikaciona dokumenta, evidenciju i razmjenu podataka sa 2,17 miliona KM, piše “Glas Srpske”.\nUprava za indirektno oporezivanje BiH lani je za ove namjene potrošila 1,51 milion, a Direkcija za civilno vazduhoplovstvo 865.825 KM, dok je neznatno manji trošak od 856.235 KM imala Agencija za istrage i zaštitu BiH /Sipa/.\nViše od pola miliona na ovoj budžetskoj poziciji potrošile su Granična policija BiH 614.193 i Obavještajno-bezbjednosna agencija 548.364 KM.\nČlan Komisije za finansije i budžet Doma naroda parlamenta BiH Krunoslav Vrdoljak rekao je da se treba preispitati potreba postojanja mnogobrojnih različitih institucija na nivou BiH.\n“Ima institucija koje su naprosto užas u onome što rade. Jednostavno nema efekta njihovog postojanja”, istakao je Vrdoljak i kao primjer naveo agencije koje treba da provjeravaju podatke u vezi sa visokoškolskim ustanovama.


30. Jan 2001 15:25 (GMT+01:00)\nSAD osuđuju napade terorista na jugu Srbije\nNema vojnog rešenja spora\nVAŠINGTON (Tanjug, Rojters) - Sjedinjene Države su u ponedeljak osudile najnovije terorističke napade na jugu Srbije i preporučile vlastima da na ove napade odgovore uzdržano. "Snažno osuđujemo sve pokušaje da se razbuktaju tenzije u kopnenoj zoni bezbednosti i okolnim oblastima", izjavio je jedan funkcioner Stejt departmenta.\n"Žalimo zbog smrti jednog srpskog vojnika i ranjvanja još četvorice drugih tokom vikenda. Pozitivno ocenjujemo to što su jugoslovenski i srpski zvaničnici pokazali strpljenje i uzdržali se od vojnih odgovora u vezi s nedavnim incidentima u ili blizu zone bezbednosti", rekao je neimenovani funkcioner Stejt departmenta.\nOn je dodao da "SAD ponavljaju svim stranama da nema vojnog rešenja za ovaj spor i pozivaju sve strane da traže politička sredstva za rešenje njihovih razlika". Sjedinjene Države su pozdravile održavanje debate u Savetu bezbednosti UN, na zahtev SRJ, o situaciji na jugu Srbije.


Oznake: investicije - informativa.ba\n18. Jul. 2018 u 18:38 Ministar Ismir Jusko nakon samita u Londonu | Osigurali smo skoro 2,5 milijardi KM za ceste\nNedavno održani samit zapadnobalkanskih država s članicama Evropske unije, iz programa Berlinskog procesa Bosni i Hercegovini je donio novih više od 500 miliona KM. Isti skup prošle godine u Trstu polučio\n13. Dec. 2017 u 22:36 CIN: Radončić sa najpoznatijim milijarderima svijeta\nCentar za istraživačko novinarstvo iz Sarajeva uradio je petominutni film o poslovima Fahrudina Radončića u Porto Montenegru, koji je izgradio kanadski magnat Piter Mank u Crnoj Gori. Radončić, koji je u\n16. Jun. 2017 u 19:49 FIRSTMINUTE CAPITAL LANSIRAO GRANTOVE Za evropske start-upove fond težak 60 miliona dolara\nOsnivač Lastminute.com Brent Hoberman odlučio je sufinancirati europske startupe kroz fondaciju Firstminute Capital i prvom je krugu već podijeljeno 60 miliona američkih dolara. Naravno, to je samo prvi korak i\n29. May. 2017 u 17:00 FIPA SA DOBRIM VIJESTIMA Kreću veće investicije u Bosanskom Grahovu\nDirektor firme „Progres d.o.o.“ iz Novog Sada Aleksandar Radun posjetio je Agenciju za unapređenje stranih investicija (FIPA) u Bosni i Hercegovini radi investiranja u općini Bosansko Grahovo. Najavljeno je investiranje u farmu ovaca s\n26. May. 2017 u 13:25 U Trebinju dvodnevna investiciona konferencija\nMinistar za ekonomske odnose i regionalnu saradnju Republike Srpske Zlatan Klokić otvorio je danas dvodnevnu investicionu konferenciju „Investiraj u Trebinje“. Klokić je izrazio nadu da će ovaj skup inicirati nove investicije


Nemci ne daju "Made in Germany" - Bizlife.rs\nNemci ne daju „Made in Germany“\n18:17 Berlin, 16/01/2012\nNemačka industrija strahuje da će joj biti naneta velika šteta ukoliko se ostvare planovi Evropske unije (EU) o novom načinu označavanju porekla robe.\nPrema navodima nemačkih medija, komesar EU za poreze i carinsku uniju Algirdas Šameta planira propis prema kojem oznaka „Made in…“ može da naziv zemlje sadrži samo ukoliko proizvod koji ima tu oznaku, barem 45 odsto zaista i potiče iz te zemlje.\nPrema dosadašnjim propisima EU, oznaku „Made in Germany“ mogu da nose proizvodi kod kojih je“završna, suštinska, sa privrednog stanovišta opravdana prerada ili dorada, bila u Nemačkoj“. Tako oznaku „proizvedeno u Nemačkoj“ mogu da nose i oni proizvodi koji su i više od 90 odsto izrađeni u inostranstvu i u Nemačkoj su samo konačno obrađeni ili dorađeni.\nPredsednik Nemačke industrijske i trgovinske komore (DIHK) Hans Hajnrih Driftman ocenio je da bi novi propis EU mogao da nanese ogromnu štetu nemačkoj privredi. Ugrožene bi bile, kako je naglasio, pre svega ključne izvozne branše – automobilska industrija, elektrotehnika i mašinogradnja. Pored toga, naveo je šef DIHK, i potrošači bi ostali bez značajne“pomoći u orijentaciji na tržištu“.\nKonačna odluka o novom sistemu označavanja porekla robe u EU još nije doneta, a navedeni predlog sporan je i u samoj Komisiji. Povod za novo rešenje bile su razmirice u vezi sa antidamping-carinama na proizvode Severne Koreje, napravljene od kineske čelične užadi.\nNa proizvode iz Severne Koreje plaćaju se visoke carine, a jedan nemački koncern se na to žalio Evropskom sudu pravde i spor dobio pozivajući se na to da su primarni delovi proizvedeni u Kini, a u Severnoj Koreji samo konačno obrađeni.


RTS :: Piksi nakon Irske: Uspeli smo sami sebe da kaznimo, idemo dalje\nFudbal Piksi nakon Irske: Uspeli smo sami sebe da kaznimo, idemo dalje\nsreda, 08. sep 2021, 06:43 -> 11:37\nSelektor Srbije Dragan Stojković Piksi izjavio je nakon remija sa Irskom u Dablinu da Srbija nije imala sreće i da nije iskoristila brojne šanse, ali da je ovo fudbal kakav mora da igra.\nSrbija je u meču, u kom je dominirala u svakom aspektu, odigrala 1:1 sa Irskom u Dablinu.\n"Jedna nabačena lopta, naši igrači su bili tu, Sergej je želeo da izbaci loptu, pogodio Milenkovića i dao razlog irskim navijačima za radost, pošto su mnogo srećni bili zbog toga. Idemo dalje, možemo da budemo ponosni na fudbal koji igramo i to je pravi put kojim moramo da nastavimo", dodaje Piksi.\nStojković je sa dosta respekta govorio o Aleksandru Mitroviću i njegovoj želji da igra za reprezentaciju.\n"On je neverovatan, sa kojom željom i voljom igra i to je i večeras pokazao. Retko koji igrač bi sa tom vrstom povrede pomislio da igra, a tek izašao na teren. To zaslužuje apsolutan respekt, borio se fenomenalno i rizikovao još veću povredu, pošto je ona veoma nezgodna. Ali, Bože moj, kako on, tako i svi ostali su pružali ono što sam od njih tražio, to je ono što me raduje i imam satisfakciju u stil igre koji igramo, napadački, na gol više i bez bojazni od imena protivnika ili terena", dodaje selektor.\n"Srbija mora da ima ovakav fudbal i nadam se da naš narod to prepoznaje i nastavićemo da budemo pozitivni i da pružamo lep fudbal i lepe partije. Idemo dalje", zaključio je Piksi.\nStojković sa Čeferinom: Protiv sam Mundijala na svake dve godine\nŽivković smenjen, Rogić novi selektor mlade reprezentacije\nJoš jednom – Srbija je bila dominantna, ali ne dominantna koliko to može da bude\nSrbija bolja od Azerbejdžana, novi bodovi za "orlove"\nPiksi: Ne može se uvek postizati mnogo golova, raduje me pristup igrača\nTadić: Bio je čist penal; Milinković-Savić: Bitni bodovi\nBarsa nije imala više strpljenja, otkaz Ronaldu Kumanu\nSergej asistent u pobedi nad Fjorentinom\nJuventus ponovo tone, Sasuolo u nadoknadi do pobede u Torinu


SAD ukidaju program zaštite za emigrante iz Salvadora\n► SAD ukidaju program zaštite za emigrante iz Salvadora\nSAD su odlučile da ukinu specijalni ;program zaštite za emigrante iz Salvadora, zbog čega će njih gotovo 200.000 morati da napusti zemlju ili će im pretiti deportacija, izjavili su američki zvaničnici.\nSalvador je četvrta zemlja čiji su državljani izgubili privremen zaštićen status u SAD otkako je Donald Tramp postao predsednik. Oni su imali daleko najviše koristi od tog programa koji obezbeđuje humanitarnu pomoć za strance čije su zemlje pogođene prirodnim katastrofama ili drugim nevoljama.\nJedan od dva neimenovana zvaničnika SAD koji su obavestili Asošiejted pres o toj odluci, rekao je da će građani Salvadora imati rok da napuste SAD do septembra 2019. godine ili da regulišu svoj status.\nMinistarka unutrašnje bezbednosti SAD Kirstjen Nilsen do danas je imala rok da odluči o eventualnom produženju programa za građane Salvadora.


ECB najavila promenu izgleda novčanica evra | EurActiv Serbia\nEvropska centralna banka (ECB) planira redizajniranje banknota evra i u tom poslu, koji treba da bude zavšen 2024, pomoći će joj građani svojim sugestijama.\nProces promene izgleda počeće osnivanjem fokus grupa čiji će cilj biti da prikupe mišljenja građana iz zone evra o mogućem novom izgledu novčanica evra.\nZatim će tematska savetodavna grupa, u kojoj će svaka zemlja zone evra imati po jednog stručnjaka, na osnovu mišljenja građana napraviti uži izbor i predati ga Upravnom savetu ECB.\nČlanovi savetodavne grupe već su imenovani od strane ECB i reč je o stručnjacima koji dolaze iz različitih oblasti - istorije, prirodnih i društvenih nauka, vizuelnih umetnosti i tehnologije.\nKako se navodi u saopštenju ECB, trenutno je dizajn novčanica zasnovan na temama "istorije i stilova" koje predstavljaju prozori, vrata i mostovi.\n"Banknote evra su tu da ostanu. One su opipljiv i vidljiv simbol da zajedno stojimo u Evropi, posebno u vreme kriza... Nakon 20 godina vreme je da preispitamo izgled naših novčanica kako bi bile bolje povezane sa Evropljanima svih godina i porekla", rekla je predsednica ECB Kristin Lagard.\nNakon što dobije predloge savetodavne grupe, ECB će pozvati javnost da se izjasni o temama iz užeg izbora za novi izgled novčanica a konačnu odluku doneće Upravni savet.\nPokretanje redizajna banknota evra u skladu je sa posvećenošću ECB da obezbedi inovativne i sigurne novčanice, s obzirom da je Evropljanima, pokazuju istraživanja, "keš" i dalje najpopularnije sredstvo plaćanja.\n"Želimo novčanice evra sa čijim izgledom evropski građani mogu da se identifikuju i da budu ponosni što ih koriste", rekao je član Izvršnog odbora ECB Fabio Paneta dodajući da će se proces redizajna odvijati parlaleno sa radom na digitalnom evru.\nKada proces redizajna bude završen, Upravni odbor će odobriti štampanje novih novčanica i odlučiti o potencijalnim datumima izdavanja.


Nusha i Lea Dobričić ponovo zajedno na pozornici Barutane\nLea Dobričić, jedna od najtraženijih regionalnih di-džej dama, ugostiće u petak 3. jula, na njihovom tradicionalnom zajedničkom nastupu, u Barutani, koleginicu i prijateljicu iz Bukurešta – Nushu, sa kojom često deli di-džej pult, na gigovima širom sveta. Ulaznice su u prodaji putem Cooltix onlajn platforme po ceni od 500 dinara, kao i na prodajnim mestima Gigs Tix-a i Ticket Vision-a. Kao ženski di-džej, a samim tim i retka pojava na rumunskoj tehno sceni, Nusha se vrlo brzo izdvojila po svom talentu, di-džej veštinama i produkciji.\nIako je u muzici od detinjstva, u di-džej vode uplovila je 2007. godine, a njene trake su se našle na izdanjima za izdavačke kuće: Defected Records, Suruba X, Crossfrontier Audio i 1Trax; dok su nebrojeno puta dostigle vrhove Beatport lista.\nVeć više od decenije, Nusha ne prestaje da iznenađuje klabere širom sveta, svojim inovativnim i svežim setovima. Na nastupe uvek donosi nešto novo, a kroz svoje setove, oduševljava tehnikom, selekcijom muzike i neverovatnom energijom - iz tih razloga njena karijera neprestano raste.\nNastupajući širom sveta, od Evrope, preko Južne Amerike, Indije, do Singapura, stekla je veliku slavu. Ova tehno dama delila je pult sa zvezdama elektronske scene, kao što su: Dubfire, Solomun, Green Velvet, Monika Kruse, James Zabiela i mnogi drugi, a prethodnu godinu obeležili su i veliki nastupi na festivalima Amsterdam Dance Event i UNTOLD, kao i gostovanje u klubu Privilege Ibiza.\nIf you wanna dance till your shoes cry, you must check Nusha.\nLea Dobričić, harizmatična prva di-džej dama Srbije, svoju muzičku avanturu započela je 2005. godine i od tada njenu karijeru krase brojna, zavidna dostignuća. Njena karijera eksplodirala je 2013. godine, kada je trijumfovala na prestižnom Burn Residency takmičenju i osvojila rezidenturu na Elrow žurkama u klubu Privilege na Ibici i u Barseloni.\nSvojom harizmom, talentom i marljivošću skrenula je veliku pažnju na sebe, u poslednjih nekoliko godina, nastupajući u prestižnim klubovima i na festivalima širom sveta, a di-džej pult je delila je sa zvezdama elektronske scene kao što su: Laurent Garnier, Luciano, Richie Hawtin, Umek, Dubfire, Marco Carola, Miss Kittin i mnogi drugi.\nMuzika koju Lea pušta može se opisati kao fuzija tehna, progresiva, minimala i dip tek hausa, čime osvaja publiku gde god da se pojavi. Preciznom tehnikom i neverovatnom elegancijom na jedinstven način donosi svežinu i neverovatnu energiju. Uvek posebna, svojim nastupom izaziva snažne emocije i vrhunski doživljaj muzike.


Potpisan ugovor za „Beograd na vodi“ | Radio Trebinje\n25 септембра 2018, 5:21 AM\n26. априла 2015., 16:31\nBEOGRAD |U Beogradu je danas potpisan Ugovor o zajedničkom ulaganju u projekat „Beograd na vodi“, čija je vrednost oko 3,5 milijarde evra, a koji bi trebalo značajno da pokrene srpsku privredu, uposli građevinsku industriju i obezbedi nova radna mesta.\nUgovor su potpisati potpredsednik vlade i ministar građevinarstva, saobraćaja i infrastrukture Zorana Mihajlović, predsednik Upravnog odbora kompanije „Igl Hils“ Muhamed Alabar iz Ujedinjenih Arapskih Emirata i direktor „Beograda na vodi“ Aleksandar Trifunović, a ceremoniji potpisivanja prisustvovao je gradonačelnik Beograda Siniša Mali.\nOsnovni elementi ugovora, koji, prema rečima gradskih čelnika, podrazumeva da celokupan trošak finansiranja projekta i rizici snosi investitor“, biće predstavljeni javnosti u zgradi obnovljene Beogradske zadruge, čiju je rekonstrukciju takođe finansirao arapski partner.\nPrema rečima nadležnih, Republika Srbija, odnosno Grad Beograd, ne investiraju ništa, osim u infrastrukturu do granice projekta, što bi i inače uradili.\nIzgradnja prvih objekata u „Beogradu na vodi“ počeće, prema najavama gradskih funkcionera, na leto ove godine, i to će biti dve stambene kule koje su premijerno prikazane u Kanu, na najvećem svetskom sajmu nekretnina.\nInače, 16. marta ove godine počela je registracija zainteresovanih za stanove u dve kule u okviru „Beograda na vodi“, kako bi investitor „osetio tržište“ i video koliko je zainteresovanih i za koje vrste stanova.\nPrema rečima gradonačelnika, interesovanje za stanove u okviru projekta i dalje je izuzetno veliko, a samo za prva dva dana stiglo je više od 1.500 prijava.\nPremijer Vučić je juče istakao da je projekat „Beograd na vodi“ velika šansa za Srbiju i za veliki broj preduzeća. „Mi ćemo se fokusirati da angažujemo najveći broj srpskih kompanija i verujemo da ćemo mnogo toga da napravimo“, naveo je Vučić.


Početak/Lica Niša/Uklonjeni polomljeni delovi mobilijara sa igrališta pored vrtića Slavuj\nVioleta Milićević6. oktobra 2021.\nJKP Meidana uklonilo je oštećene i polomljene delove mobilijara sa igrališta za decu koje se nalazi pored vrtića „Slavuj“. Na takozvanim dečijim igračkama oštećeno je gnezdo -ljuljaška, lanac na klackalici i drugi delovi, pa je bilo nebezbedno za korišćenje naših najmlađih sugrađana.\nDečija igrališta u gradu su sve češće na meti vandala, kažu u ovom javnom preduzeću koje brine o ispravnosti mobilijara. Pored toga što onemogućavaju deci da se igraju, predstavljaju i potencijalnu opasnost po bezbednost dece.\n„Mi svakodnevno popravljamo nedostatke na dečijim igralištima, ali i pozivamo savesne građane da prijave vandale kako bi se konačno stalo na put uništavanju imovine svih nas“, kažu u JKP Mediana.\nJKP Mediana mobilijar polomljen moilijar


Kusari Ljilja: Reciprocitet je princip koji treba primenjivati i to ne samo u odnosu na Srbiju - Kosovo Online\n15. April 2021. • 20:09\n„U okviru obećanja i onoga što je sadržala kampanja i upravljački program Pokreta Samoopredeljenje biće u skladu sa Sporazumom o stabilizaciji i pridruživanju. Procena kriterijuma programa već se vrši prema onome što ovaj sporazum predviđa. Druga je ocena u okviru budžetskih ograničenja i treća u skladu sa programom koji je predstavljen u kampanji“, rekla je Kusari Ljilja.\nOdgovarajući na pitanje o reciprocitetu u odnosu na Srbiju, Kusari Ljilja je rekla da je reciprocitet princip koji treba primenjivati i to ne samo u odnosu na Srbiju.\n„Kosovo nije imalo problema samo sa Srbijom, iz iskustva znam da je Kosovo imalo trgovinskih problema sa Slovenijom, severnom Makedonijom, Albanijom. U ovoj situaciji, verujem da postepeno započinje sa prilagođavanjem principa reciprociteta kao principa suvereniteta i državnosti Kosova, a zatim u skladu sa procesom dijaloga, internim procenama i procenama postignutih sporazuma radi donošenja odluke“, rekla je Kusari Ljilja.\nNa pitanje da li će mera reciprociteta prema Srbiji biti prihvatljiva za međunarodnu zajednicu, Kusari je odgovorila da mora postojati određena korelacija i da u slučaju da se uspostavi reciprocitet, treba naznačiti koliko traje u odnosu na cilj koji treba postići i koju prepreku druga strana treba da ukloni.\n„Ako se nametne mera reciprociteta, onda se ponašanje Srbije mora videti kako ne bi bilo izloženo međunarodnom pritisku. Tragedija taksi bila je u tome što je Kosovo došlo u situaciju da je sav pritisak međunarodne zajednice i strateških saveznika, uključujući SAD, bio na nama, a ne na ono što je Srbija radila ili nije radila u vezi sa sporazumima. To se dogodilo jer nije bilo artikulisano kada i u kom obliku taksa može biti uklonjena. Rečeno je da je uklonjena kada je Srbija priznala Kosovo, što je značilo da se to može postići samo konačnim sporazumom“, pojasnila je Kusari Ljilja.\nMimoza Kusari-Ljilja Pokret samoopredeljenje Kosovska vlada\nVlada spremila program za naredne četiri godine\nPremijer Kosova Aljbin Kurti u objavi na Fejsbuku navodi da je tokom vikenda, tokom četiri odvojene sednice, zajedno sa 17 članova vladinog kabineta, održao radionicu za izradu Programa upravljanja i akcionog plana za naredne četiri godine vlade.\nABK i DSK očekuju da Kosovo uvede recipročne mere Srbiji\nGaši: Uvođenje recipročnih mera Srbiji politička obaveza Kurtija


Predsjednika zaboljela glava, jer će struja morati da poskupi, i to mnogo - Leutar.net\nPredsjednika zaboljela glava, jer će struja morati da poskupi, i to mnogo\n10. oktobra 2021. LEUTAR Srbija, Vijesti 0\nNestašica benzina u Engleskoj, skok cijena gasa i struje u Njemačkoj, sve to zadaje glavobolju predsedniku Srbije.\n„Glava me boli, sa mukom sam zaspao razmišljajući o struji i gasu. Vidim da niko ništa ne preduzima! To postaje ludilo, a kad vam bude pola stepena hladnije u stanu, biću ja kriv“, rekao je Vučić. Po svemu sudeći, razlozi za glavobolju su opravdani, a brufeni i kafetini trebaće i građanima, pošto će, kako tvrde stručnjaci, struja morati da poskupi i znatno.\n„Mi imamo cijenu struje koja je jedna od najnižih u Evropi, a proizvodimo je među najskupljim cijenama u Evropi“, kaže stručnjak za energetsku politiku Miodrag Kapor.\nOn smatra da je u Srbiji na djelu politika kupovanja socijalnog mira.\n„Najsiromašnije građane treba subvencionisati, niko ne kaže da treba da se ostave i da im se poveća cijena po tržišnim uslovima. Nasiromašnijim garđanima treba da omogući da imaju od čega da plaćaju struju, a da se postepeno po tržišnim uslovima ona reguliše. To nam ne gine, prije ili kasnije“, napominje Kapor u izjavi za televizuju Nova S\nKonsultant Bogdan Petrović objašnjava da srspka privreda već ima veće troškove i račune za struju.\n„Kome je istekao ugovor o snabdevanju, on je već dobio novi ugovor, koji ne može da odbije i ne može da kupi cijenu jeftinije. Te ugovorne cijene su više nego duplo skuplje za one koji su ugovor sklopili u januaru ili februaru. Ugovor traje godinu dana sa EPS-om i za 90 posto privrednih potrošača ugovori će isteći u decembru. U novembru će EPS da dostavi cijene za potpisivanje, a u decembru će bit eksplozija.\n„Pekare su, na primjer, veliki potrošači struje. Njihovi proizvodi će morati da poskupe“, objašnjava Petrović za Nova.rs.


Jedan od najcenjenijih turističkih magazina na svetu, Lonely Planet\nuvrstio je Novi Sad na svoju prestižnu listu od “Deset gradova koje morate posetiti u 2019. godini”, stavljajući ga na visoko treće mesto i navodeći da je bogato kulturom, turističkim sadržajima i svetski priznatim muzičkim događajima.\nCNN podseća da “muzički fanovi već obožavaju drugi po veličini srpski grad”, a posebno mesto u opisu primamljivosti grada dobila su njegova obeležja kao što su “moćan” EXIT festival, Petrovaradinska tvrđava, Kineska četvrt i titule Evropske prestonice mladih 2019 i Evropske prestonice kulture 2021!\nDrugi poštovani novinarski izvori, kao što su The Guardian, Los Angeles Times, Huffington Post, Mirror, Independent, takođe su preneli vest, dok je jedan od najčitanijih španskih medija El Pais dodao i sopstvene utiske, dodatno dočaravajući mladalački predznak Novog Sada ističući da je u pitanju studentski, i veoma multikulturalan grad.\nItalijanski Elle tvrdi da su pobrojane zemlje sa liste već na njihovoj “listi za posetiti”, dok je britanski Elle sastavio sličnu listu udarnih destinacija, stavljajući Novi Sad na četvrto mesto od čak 18 i navodeći EXIT i titulu Omladinske prestonice kulture kao glavne razloge da se grad poseti baš sledeće godine!\nLonely Planet listu je sastavio prema gradovima koji će okupirati maštu turistima svojim šarmom, te je Novi Sad opisan kao “elegantan, ali ipak opušten”, te kao grad koji obogaćuje svoju postojeću ponudu novim poduhvatima, kao što je rekonstrukcija “Gradića”, dok je čuvena Kineska četvrt opisana kao distrikt alternativne kulture i umetnosti.\nMeđu pomenutim događajima koji oduševljavaju turiste pored Exita naveden je i Gradić Fest kao manifestacija koja doprinosi oživljavanju Petrovaradina kroz muziku, film, pozorište i umetnost.\nevropska prestonica kulture fk vojvodina gradić Istorija Novog Sada kultura muzej Novi Sad omladinska prestonica evrope petrovaradinska tvrđava podgrađe ribarac


Berlin i Pariz od danas stvaraju vojsku Evrope?\nponedeljak, 13 novembar 2017 11:31\nILUSTRACIJA / Foto: SPUTNIK\nU perspektivi, ono što dio oligarhija u EU, ali i ne samo u EU, želi, jeste stvaranje jednog novog pola moći. Evropska vojska je početni korak u stvaranju evropske federalne države, što žele Francuska i Njemačka.\nNajmanje 20 zemalja Evropske unije potpisaće danas u Briselu sporazum za novi odbrambeni savez za finansiranje i razvoj zajedničke vojne opreme, u znak jedinstva poslije odluke Velike Britanije da napusti taj blok.\nVelika Britanija, koja namjerava da napusti Uniju otkako je održan referendum o „bregzitu“ 2016. godine, neće učestvovati u sporazumu, dodaje Rojters, pozivajući se na navode zvaničnika koje agencija ne imenuje.\nFormalni pokretač inicijative za formiranje PESKO-a je Francuska, predsednik Emanuel Makron je u julu najavio stvaranje evropske vojske, to je ponovio i u septembru, a nemačka kancelarka Angela Merkel pridružila mu se nakon izbora u Njemačkoj, objašnjava Janković genezu inicijative za potpisivanje PESKO-a.\nViše iz ove kategorije « Tri snažna zemljotresa širom planete Zbog Bakira Izetbegovića hitna sjednica nacionalnog Savjeta za bezbjednost Srbije »


28/05/2020 6:14:54 AM\nNASLOVNA / HOT / Prodaja polovnjaka: Cena diktira broj pregleda oglasa\nKada postavljate oglas za prodaju automobila, naravno da želite da ga prodate po što višoj ceni. Pritom se vodite logikom da će potencijalni kupac pokušati cenkanjem da spusti cenu.\nZato vi preventivno dodate još nekoliko stotina evra, kako biste se nakon cenkanja našli upravo na onoj ceni koju ste u startu želeli. Da li se ovakav pristup isplati?\nNaravno da sve zavisi od stanja vašeg automobila i novca koji ste uložili u njega, ali pokušaćemo da damo odgovor na osnovu statistike našeg sajta.\nPogledajte Grafikon 1 i odmah ćete uočiti da najviše pregleda imaju oglasi za automobile sa cenom osetno nižom od prosečne cene tog modela i verzije na sajtu.\nNa primer, automobili sam cenom manjom za 20% od prosečne imaju 30.000 pregleda dnevno, oni sa prosečnom cenom oko 16.000, dok oni sa cenom 30% višom od prosečne imaju samo 13.000 pregleda dnevno.\nNajviše pregleda imaju automobili sa cenom nižom za 30 i više odsto u odnosu na prosečnu cenu, čak 45.000 pregleda dnevno, što je skoro tri puta više od automobila sa cenom iznad prosečne.\nIpak, ako poredimo one sa prosečnom cenom i sve ostale sa cenom iznad prosečne, primetićemo da nema ozbiljnijeg pada u broju pregleda, što pomalo iznenađuje.\nDa bi ovaj zaključak bio još upečatljiviji, bacimo pogleda na Grafikon 2, u kojem vidimo broj oglasa za prodaju automobila u zavisnosti od toga koliko njihova cena odstupa od prosečne cene za taj model i verziju.\nDakle, vidimo da se najveći broj automobila oglašava na sajtu upravo po cenama koje su desetak odsto niže ili više od prosečne cene za taj model i verziju.\nZanimljiv je i podatak da je, prema našoj statistici, u poslednja tri meseca 75% automobila prodato po nižoj ceni u odnosu na cenu iz oglasa, a ostatak po fiksnoj ceni. Očigledno je da ima dosta cenkanja.\nŠta se može zaključiti na osnovu predstavljene statistike? Na prvom mestu, jasno je da stavljanjem što niže cene u odnosu na prosečnu možete drastično da povećate broj pregleda svog oglasa i to do čak do 2-3 puta.\nZato je važno, ako koristite tu taktiku, da pre postavljanja oglasa pregledate cene sličnih vozila na sajtu. Pošto stavljate nižu cenu, možete i da insistirate na tome da je cena fiksna. Naravno, ovo je veoma kompleksna problematika i sigurno zavisi od mnogih faktora, kao što su na primer:\nCena vozila – nije isto cenkati se za 200 evra kod auta od 1.000 i od 15.000 evra\nStanje vozila – ako je auto u odličnom stanju, imate dobru poziciju da stavite fiksnu cenu, ali ako na njemu ima nešto da se popravlja, kupac uvek može da vas „forsira“ na temu dodatnih ulaganja\nMarka i model – kada prodajete VW i Audi, obično nemate veliki problem sa kupcima koji žele drastično da spuste cenu. Međutim, ako prodajete starijeg „francuza“ ili „korejanca“, situacija se ozbiljno menja\nTreba imati u vidu i da mnogi potencijalni kupci ignorišu stavku „fiksna cena“, već ipak počnu da se cenkaju, čak i kad im telefonom kažete da nema spuštanja cene. Tu je i vreme prodaje – možda ćete na kraju izvući dobru cenu, ali ćete prodavati auto godinu dana.\nSa druge strane, ako ste kupac, ne ograničavajte se samo na jeftina vozila, tj. na oglase sa niskom cenom. Možda ćete upravo vi naleteti na prodavca koji dugo pokušava da proda svoj auto po višoj ceni, iznenada zbog određenih razloga odluči da je ozbiljno spusti tokom cenkanja.\nTagoviAutomobili oglas oglasi polovni automobil polovni automobili pregled prodaja saveti\nPrethodno DC Avanti izgleda zapanjujuće uživo [Video]\nSledeće Novi Volkswagen Phaeton i sa električnim pogonom


SZO donirala Crnoj Gori medicinsku opremu – Portal Bar\nSZO donirala Crnoj…\nSZO donirala Crnoj Gori medicinsku opremu\nSvjetska zdravstvena organizacija (SZO) donirala je crnogorskom zdravstvenom sistemu medicinsku opremu, ukupne vrijednosti oko 200.000 eura.\nOprema obuhvata dijagnostičke kitove, vrijednosti 100.000 eura i kiseonične manometre iste vrijednosti.\nMinistarka zdravlja Jelena Borovinić Bojović pojasnila je da doniranim dijagnostičkim kitovima maksimalno jačaju laboratorijski kapaciteti Instituta za javno zdravlje, dok se novim kiseoničnim manometrima jača klinički menadžment, odnosno stvara mogućnost najboljeg davanja terapijskog kiseonika u bolničkim uslovima.\n„Kiseonični manometri koji imaju ovakve mogućnosti, prema njenim riječima, obezbjeđuju izuzetno dobru administraciju kiseonika, preko kiseoničnih boca i na taj način olakšavaju svaki protokol liječenja“, navodi ona.\nSem ove veoma vrijedne donacije koja je stigla u Crnu Goru, u saradnji sa SZO realizovali smo tri veoma važna projekta.\n„Prije svega, to je obuka zdravstvenih radnika u svim zdravstvenim ustanovama, projekat koji se odnosi na rehabilitaciju COVID bolesnika i na izradu najsavremenijih smjernica i protokola za liječenje ovih bolesnika, koji su rađeni po svjetskim standardima. Osim ovoga, veoma važno je da promovišemo digitalnu platformu kliničkog menadžmenta, koja počela juče sa radom, opet zahvaljujući saradnji sa SZO. Ova platforma omogućava da u svakom trenutku u svim mjestima, opštinama u Crnoj Gori možemo da imamo apsolutni presjek i praćenje popunjenosti bolničkih kapaciteta. Nažalost, do sada nije postojala ovakva mogućnost u Crnoj Gori, a sada je uz pomoć digitalne platforme olakšano praćenje i evidentiranje popunjenosti, ali i praćenje svih hospitalnih bolesnika, bez obzira gdje se oni nalaze na teritoriji Crne Gore“, naglasila je Borovinić Bojović.\nŠefica Kancelarije Svjetske zdravstvene organizacije u Crnoj Gori Mina Brajović podsjetila je da jeu proteklih 12 mjeseci u Crnoj Gori, a 14 mjeseci na globalnom nivou, SZO dopremila razne donacije, kao i da pruža i tehničku podršku, koja je i sveobuhvatna i raznovrsna.\n„Naša poruka ostaje nepromijenjena i ona je apel svim građanima Crne Gore da poštuje preporučene mjere, da preduzimaju sve što je u njihovoj moći kako bi spriječili infekciju bez obzira na životnu dob. Poruka građanima je i da pokažu solidarnost i pruže ruku podrške ljekarima u bijelom, koji 24 sata rade svih ovih mjeseci, čuvajući naše zdravlje i naše živote i takođe da se dobrovoljno vakcinišu“, poručuje ona.


One9: Devetospratni prefabrikovani stambeni toranj izgrađen za samo pet dana - Gradjevinarstvo.rs\n29.07.2014. | Dezeen\nTehnologija prefabrikacije je uvela revoluciju u način na koji gradimo naše domove, sa modularnim elementima koje samo treba da poslažemo nalik Lego kockicama. Australijska građevinska firma Hickory Group je nedavno završila takav primer sa zgradom One9 - devetospratnim prefabrikovanim stambenim tornjem izgrađenim za samo pet dana!\nZgrada One9 je izgrađena od 36 prefarbikovanih modula, i ona takođe obuhvata i brojne ekološko održive funkcije kao što su sistem za reciklažu sive vode i solarni paneli za zagrevanje vode. Iako je zgrada One9 napravljena od naslaganih modula, kompanija Hickory Group ne smatra svoju zgradu modularnom arhitekturom jer oni nisu koristili fiksnu veličinu modula.\nU skladu sa svojim zalaganjem za smanjenjem materijala i rasipanja energije, kompanija Hickory Group je usvojila građevinsku metodu pod nazivom „Unitised Building System“ (UB) - proces prefabrikacije koji štedi vreme razvijen od strane vodećeg australijskog arhitekte Nonde Katsalidisa. Moderni dizajn stambene kule prikazuje kapacitet ovog sistema gradnje da isporuči kompleksne arhitektonske elemente, kao što su konzolne terase.\nMada kompanija Hickory Group kaže da UB građevinski proces gradnje može da se koristi za izgradnju zgrada visokih do 70 spratova, devetospratna One9 zgrada je trenutno najviša zgrada koju je ova firma izgradila.\nToranj se sastoji od 34 jednosobna i dvosobna stana, od kojih svaki ima podove od prirodnog drveta, visoko kvalitetne završene materijale i velike terase. Toranj One9 se takođe može pohvaliti sa energetskim rejtingom 6 zvezdica.\nMontažne zgrade, kuće Izgradnja zgrada, drugih objekata ili njihovih delova Projektovanje, inženjering, konsalting


Rezultati 6. kola Zone "Istok" | TIMOK PRESS\nNaslovna Sport Fudbal Rezultati 6. kola Zone „Istok“\nRezultati 6. kola Zone „Istok“\nU 6. kolu fudbalskog takmičenja u Zoni „Istok“, zaječarski „Timok 1919“ bio je bolji od „Bukovika“ rezultatom 3:0, a „Kablovi“ su izgubili od „Moravice“ istim rezultatom. Fudbaleri „Timočanina“ pobedili su igrače „Brodoremonta“ rezultatom 1:0, dok je „Majdanpek“ savladao ekipu „Rudar Alposa“ rezultatom 3:0.\nEkipa „Naša krila 1936“ bila je bolja od „BSK“-a i rezultat na kraju utakmice bio je 4:2. Igrači „Malošišta“ pobedili su ekipu „Orljana“ rezultatom 2:0, a istim rezultatom „Đerdap“ je savladao OFK „Slatinu“. Utakmica „Svrljig“ – „Hajduk Veljko“ završena je bez golova.\nNakon 6. kola, na tabeli Zone „Istok“ vodi knjaževački „Timočanin“ sa 16 bodova, zaječarski „Timok 1919“ je drugi sa 15, a ekipa „Moravice“ iz Subotinca zauzima treće mesto sa 12 bodova.\nPrethodni tekstKladovo: Centralna proslava manifestacijе „Dani evropske baštine“\nSledeći tekstGradu Zajеčaru bеspovratna srеdstva za unaprеđеnjе žеnskog inovacionog prеduzеtništva


Pregovori sa Opštinom Novi Beograd | Kontekst, borba za autonomni prostor\nPregovori sa Opštinom Novi Beograd\nLeave a comment Posted by Kontekst, borba za autonomni prostor on 10/06/2011\nZgrada u kojoj se nalazi Mesna zajednica "Studentski Grad"\nNakon prvog radnog sastanka sa predstavnicima Opštine Novi Beograd pozvani smo na nastavak razgovora krajem marta 2011. Na isti sastanak su pozvani i APS ART i Scena Carina, i on je održan u sali mesne zajednice „Studentski Grad“ u Narodnih heroja 30 na Novom Beogradu.\nSastanku su prisustvovali: Miloš Petrović (zamenik predsednika opštine Novi Beograd), Ana Vrbanec (Novobeogradska kulturna mreža), Aleksandra Jelić, Bogdan Španjević i Jelena Mićić (APS ART), Nataša Milović (Scena Carina), Vida Knežević, Marko Miletić i Mirjana Dragosavljević (Kontekst kolektiv), Dobrica Veselinović (Otvoreno o javnim prostorima).\nNa samom početku sastanka Miloš Petrović je izneo ponudu o potencijalnoj saradnji Opštine i njene ustanove kulture NBKM (Novobeogradska kulturna mreža) sa pozvanim organizacijama. Saradnja se ticala pitanja dodeljivanja prostora sale mesne zajednice „Studentski Grad“ na upotrebu za proizvodnju i realizovanje kulturnog sadržaja. Sala je ponuđena bez nadoknade sa obavezom plaćanja režijskih troškova (struja, voda, infostan). Predlog je da prostor upotrebljavamo non-stop, i da ga uređujemo u skladu sa našim potrebama. Sa druge strane, Opština bi imala uvid u naše predloge programa na šestomesečnom nivou. Kao osnov budućih odnosa ponuđeno je potpisivanje protokola o saradnji čiji tekst bi mi – pozvane organizacije, početno postavili.\nNa sastanku se pokrenulo pitanje velikog broja pojedinosti koje su proistekle iz ove ponude a u skladu sa interesima svake pojedinačne strane. Iako se dosta diskutovalo na tu temu i na ovom sastanku, dogovoreno je da se za većinu pitanja nađe rešenje kroz dalju komunikaciju kako među pozvanim organizacijama (APS ART, Carina, Kontekst), tako i sa Opštinom.\nPotencijalni problemi u ovim odnosima mogu nastati iz činjenice da APS ART, Carina i Kontekst nisu organizacije koje su do sada sarađivale međusobno, niti su se njihovi članovi poznavali. Svaka od ove tri organizacije je imala svoje viđenje buduće saradnje sa Opštinom, kao i zamisao o prostoru koji bi zadovoljavao njihove potrebe. Odmah nakon zajedničkog sastanka sa predstavnicima Opštine započeli smo proces „upoznavanja“; osim što je ovo neophodno zbog potencijalnog deljenja i upotrebe istog prostora u budućnosti, morali smo da krenemo i u zajedničko koncipiranje teksta protokola o saradnji sa Opštinom.\nScena Carina je neformalna grupa (u procesu registracije) koja želi da pokrene scenu savremenog teatra na Novom Beogradu. Sa izvođenjem svojih predstava su počeli u prostoru mesne zajednice „Studentski Grad“ pre nego što je opština bilo koga pozvala na razgovore vezano za taj prostor. Svojim radom „Carina“ je na neki način i otkrila prostor Opštini i učinila ga interesantnim za stvaranje budućeg prostora namenjenog kulturi.\nAPS ART je takođe započeo razgovore sa opštinom Novi Beograd sa namerom da dobiju prostor na korišćenje gde bi pokrenuli pozorište zajednice. Rad bi pre svega podrazumevao radionice sa različitim društvenim grupama (deca, penzioneri, nezaposleni itd) pre svega pripadnika lokalne zajednice. Osim za realizaciju ovih programa prostor im je potreban i za kancelarijske delatnosti. Njihova je namera i da ulože sredstva u rekonstrukciju prostora za svoje potrebe.\nKontekst kolektiv je tokom prvog susreta sa predstavnicima Opštine Novi Beograd izneo sa svoje strane zahteve za prostorom koji bi služio realizaciji programa, ali i produkciji (radionice, kancelarija, arhiva, biblioteka). Izneli smo i predlog koji je u skladu sa našom dosadašnjom praksom, da bismo u zavisnosti od veličine prostora pozvali još neke partnerske organizacije i inicijative da zajednički koristimo ponuđeni prostor.\nRazličite potrebe, želje i mogućnosti među pozvanim organizacijama su postale deo procesa pregovaranja sa Opštinom. Rezultat usklađivanja stavova je protokol na kome smo radili nekoliko meseci.\nMeetings APS ART, Carina, dobrica veselinović, kontekst kolekti, kulturna politika, NBKM, novi beograd, opština, otvoreno o javnim prostorima, prostor, protokol\n← Izveštaj sa druge radne akcije u Inex- filmu\tSala mesne zajednice „Studentski Grad“ →


Faktor | Lud, zbunjen: Sarajevogas će tražiti dodatne količine gasa ako opet budu niske temperature\n27.01.2022. / 13:33\nU jutrošnjem saopćenju Energoinvesta navodi se da je Sarajevogas odustao od nabavke dodatnih količina gasa, iako je Vlada Kantona Sarajeva odlučila prije dva dana da se nabave potrebne količine gasa.\nVEZANI TEKST - Odustali od nabavke: Sarajevogasu nisu potrebne dodatne količine gasa\n- Umjesto nabavke dodatnih količina gasa, Sarajevogas je svojom porukom e-pošte od 26. januara 2022. u 18.06 sati, obavijestio Energoinvest da mu dodatne količine gasa nisu potrebne, da odustaje od nabavke dodatnih količina, te da ga zadovoljavaju količine gasa koje Energoinvest redovno isporučuje za potrebe Sarajevogasa - navodi se u saopćenju Energoinvesta.\nStoga smo Sarajevogas pitali zašto su odustali od nabavke gasa koja je navljivana, zbog čega su građani bili uznemireni strahujući da bi mogli ostati bez grijanja. Podsjetimo, Vlada Kantona Sarajevo je prije dva dana na vanrednoj sjednici donijela odluku da nabavi dodatne količine gasa po tržišnoj cijeni, kako bi spriječila obustavu grijanja za više od 150.000 građana, koji su korisnici Toplana. Za naredni period zatražena je nabavka dodatnih 500.000 kubika gasa, koji bi po ugovorenoj cijeni koštali 372.000 KM, a bit će plaćeni četiri puta više, saopćeno je iz Vlade.\n- Neugodno smo iznenađeni saopćenjem za javnost koje je jutros stiglo iz Energoinvesta, a u kojem je naglašeno da je Sarajevogas odustao od kupovine dodatnih količina gasa na osnovu Odluke Vlade Kantona Sarajevo od 25. januara 2022. godine.\nVEZANI TEKST - Posljednja informacija: Sarajevske Toplane dobijaju dovoljne količine gasa\nI jučer kao i svaki dan od 1. januara 2022. godine u Federaciju BiH dolazi ograničena količina od 1,2 miliona kubika gasa, što je nedovoljno da zadovolji potrebe svih potrošača tokom ekstremno niskih temperatura. Odluka Vlade KS o kupovini dodatnih količina gasa je otvorena i bit će iskorištena posebno u slučaju dužeg perioda niskih temperature, jer naglašavamo, kada temperature zraka budu značajno ispod nula stepeni, Energoinvest Sarajevogasu ne može osigurati dovoljne količine za podmirenje energetskih potreba Kantona Sarajevo.\nJoš jednom pozivamo Energoinvest da ovakvim i sličnim saopćenjima ne uznemiravaju dodatno javnost, jer na taj način samo pokazuju da ne razumiju na kojem principu funkcioniše gasni sistem. Također, pozivamo ih na saradnju i spremni smo pružiti svaku stručnu pomoć ukoliko im je neophodna, jer bez obzira šta na papiru piše, Energoinvest je u poslovima nabavke gasa operativno aktivan manje od godinu dana – odgovorili su iz Sarajevogasa i opisali su šta se sve dešavalo kada su Toplane i veći potrošači morali preći na alternativno gorivo.


Ruski lovac Su-57 pokazao velike sposobnosti | Skandalozno\nZabrinutost: Ruski lovac Su-57 pokazao sposobnosti koje Amerikanci imaju tek na papiru – VIDEO\nLovac Su-57 – foto: Youtube\n‘Njegova izuzetan nivo steltnosti daje osnov za dalji razvoj u svim pravcima. On predstavlja proizvod najviših tehničkih dostignuća u savremenoj vazduhoplovnoj nauci, i to ne samo u Rusiji, nego i u celom svetu’, dodao je on.\nTaj avion bi trebalo da bude zamena za američkog lovca pete generacije F-22 “Raptor”. Međutim, Amerikanci za sada nemaju jasno profilisanu listu tehničko-taktičkih prioriteta pa je još uvek nejasno protiv kakvih ciljeva bi se uopšte borio. Vrlo je verovatno da je američki projekat Penetrating Counter Air, projekat razvoja aviona šeste generacije, najviše odmakao i da će on biti polazna tačka za razradu tih aviona. I letačko osoblje sa F-22 “Raptor” je uključeno u ovaj projekat, s osnovnim ciljem sinergije nauke i praktičnog iskustva, koji će dati najbolji mogući rezultat.\nBudite prvi sa komentarom na članku "Zabrinutost: Ruski lovac Su-57 pokazao sposobnosti koje Amerikanci imaju tek na papiru – VIDEO"


Snimak finalnih utakmica četvrtog humanitarnog turnira u uličnom basketu - Portal Moj Bečej - Bečejske opštine iz ugla građana!\nSnimak finalnih utakmica četvrtog humanitarnog turnira u uličnom basketu\nPogledajte finalne utakmice četvrtog humanitarnog turnira u uličnom basketu, gde su se za pobedu borile ekipe Ekstra auto i Tata Brada Taksi Bel. Titulu pobednika ovogodišnjeg humanitarnog turnira u basketu odnela je ekipa Ekstra auto.\nZa lečenje Ivana Filipčeva tokom turnira skupljeno je 78.000 dinara.\nTurnir su organizovali Kancelarija za mlade opštine Bečej i Košarkaški klub Bečej.


Gašenje pravosudnih institucija Srbije na Kosovu | Novine Toronto\nGašenje pravosudnih institucija Srbije na Kosovu\nPredsednik Demokratske stranke Sbije (DŠ) Miloš Jovanović izjavio je danas da polaganje zakletve sudija i tužilaca sa Kosova predstavlja novo ponižavanje srpskog naroda i urušavanje srpske državnosti.\n"Događaj predstavlja poslednji čin gašenja pravosudnih institucija Srbije i njihovu integraciju u kosovske strukture koje je započelo Briselskim sporazumom iz 2013. godine i Sporazumom o pravosuđu iz 2015. godine", naveo je Jovanović u pisanoj izjavi.\nOn rekao i da je "otužno" to što direktor Kancelarije za KiM Marko Đurić svaku srpsku predaju predstavlja kao pobedu.\n"Tako je i ovom prilikom izrekao ordinarnu neistinu da je ovo prvi put od 1999. godine da ćemo imati sud i tužilaštvo u Severnoj Mitrovici sa srpskom većinom", naveo je Jovanović i dodao da je prućutao da će na čelu tužilaštva u Kosovskoj Mitrovici biti Albanac, a da će u Osnovnom sudu raditi 12 srpskih i 9 albanskih sudija.\nPred predsednikom Kosova Hašimom Tačijem u utorak su zakletvu položile sudije i tužioci iz manjinskih zajednica koji će raditi u sudovima na severu Kosova.\nSrpske sudije i tužioci u utorak, 17. oktobra, nisu došli na polaganje zakletve čime je trebalo da počne primena Sporazuma o pravosuđu koji je postignut u Briselu 10. februara 2015. godine. Prema Sporazumu iz februara 2015, predviđen je jedinstveni pravosudni sistem, odnosno jedan osnovni sud i jedno osnovno tužilaštvo za ceo region Mitrovice.


Prihvatni centri u Makedoniji se pune povratnicima\nBeta 23. februara 2016. 11:45\nPrema nekim informacijama, dodaje portal, još 300 Avganistanaca je na putu za prihvatni centar Tabanovce, koji se nalazi na granici sa Srbijom. Iz Slovenije dolaze informacije da je ta zemlja, saglasno sa dogovorenim kvotama, počela da vraća i izbeglice iz Sirije, navodi MKD i dodaje de je deo od njih već u Tabanovcima.\nIstovremeno se na granici sa Grčkom propusna moć smanjuje proporcionalno sa smanjivanjem prijema izbeglica na slovenačkoj i hrvatskoj granici.\nInformacija da ne mogu da predju granicu izazvala je nervozu medju avganistanskim izbeglicama koji su juče, u velikim grupama, pokušavale da preskoče ogradu i nastave put ka zemljama Evropske unije. Makedonska policija ih je čim preskoče ogradu hvatala i vraćala u Grčku.\nGrčka policija je sa improvizovanog prelaza kod kote 59 na makedonsko-grčkoj granici, sinoć autobusima odvezla sve izbeglice iz Avganistana u Atinu, gde se nalazi veliki izbeglički kamp. Prelaz na koti 59 je od jutros, kako prenose mediji, prazan, a transport je dozvoljen samo izbeglicama iz Sirije i Iraka.\nMakedonija, prema dogovoru sa zemljama duž „balkanske rute“ (Srbijom, Hrvatskom, Slovenijom i Austrijom) propušta samo onoliko izbeglica koliko se propušta na granicama tih zemalja.


Dao sam ponudu na kraju aukcije, zašto nije zabeležena? – Limundo pomoć Limundo pomoć\nUkoliko licitirate u poslednjim sekundama vrlo je važno osvežavati stranicu putem dugmeta Osveži kako biste imali uvid koliko je vremena ostalo do kraja aukcije.\nMože se desiti da u isto vreme i drugi kupac daje ponudu i ako je ta ponuda veća, on će biti pobednik na aukciji. Zbog toga savetujemo da svoju ponudu nikada ne ostavljate za poslednjih 10 sekundi, već se potrudite da licitirate pre.\npuli Januar 05, 2016 23:47\nprekoracen limit nudjenja,,sta se tu desava,juce lisitirao par svari danas nemogu da lisitiram\nLimundo tim Januar 06, 2016 07:49\nZa nove članove koji još uvek nemaju ocene za kupovinu, postoji ograničenje. Naime, dok kupac ne dobije prvu pozitivnu ocenu on može davati ponude na najviše 10 aukcija u jednom trenutku. Ako ne pobedite ni na jednoj od aukcija, po njihovom završetku moći ćete ponovo da dajete ponude na novim aukcijama. Nakon što dobijete prvu pozitivnu ocenu od prodavca, ovo ograničenje će nestati.\npapiloni Septembar 06, 2016 18:11\nna 15 sekundi pre isteka aukcije kao sto uvek radim ponudio sam 6666 dinara i nije hrelo da mi registruje ponudu.ZASTO\npapiloni Septembar 06, 2016 18:18\nNEKA NAMESTALJKA JE U PITANJU JER OVO MI SE PRVI PUT DOGADJA OVAJ ROCOCO POBEDJUJE SA 6011 A JA PONUDIO 6666 DINARA.ZELIM OBJASNJENJE\nLimundo tim Septembar 08, 2016 13:35\nPoštovani, nakon provere sam utvrdio da je član Rococo pobedio na ovoj aukciji sa iznosom od 6.011 dinara, a njegova maksimalna ponuda je iznosila takođe 6.666 dinara. Dakle, ponudili ste isti iznos koji je pobednik aukcije ranije ponudio, pa stoga vaša ponuda na kraju aukcije nije zabeležena.\nKao što piše u tekstu iznad, zbog ovakvih situacija savetujemo da ponude na aukciji dajete malo ranije da biste imali vremena da ponovite ponudu u slučaju da prvobitno uneta nije prihvaćena.\nSandor1957 Februar 15, 2017 21:25\nZnaci ovako ste ostetili prodavca jer prilikom istih ponuda pobedjuje ko je prvi dao ponudu u ovom slucaju jeste da pobedjuje Rokoko samo ne sa 6.011 dinara nego sa zadnjem ponudom koji je nudjeno barem ja tako znam pravila. Inace ja bi dao jedan predlog da ako se ponuda da u poslednjim sekundama da se licitacija produzi na primer jos za 30 sekunde da ako neko hoce jos da moze povecati to bi bilo dobro i prodavcima.\nS postovanjem, Sandor\nJeca22 Mart 30, 2017 20:07\nNa 10 sekundi pre isteka aukcije kao sto uvek radim ponudila sam 200 dinara i nije htelo da mi registruje ponudu. Ovo mi se dogadja vec drugi put prvi put na aukciji koja nije imala ni jednu ponudu i sad na licitaciji koja je imala 21 dinar ponudu a ja na to licitiram 200.Pa me zanima zasto?\nEdited by Jeca22 Mart 30, 2017 20:09\nLimundo tim Mart 31, 2017 12:06\nZamolila bih vas da nam se obratite putem Limundo kontakt strane\ni da nam pošaljete i broj aukcije na kojoj ste dali svoju ponudu a da vam je sistem nije prihvatio.\nZeleniZub123 Jun 01, 2017 20:13\nTakođe, vise puta sam pokusao da unesem ponudu, prvu ikada u zivotu, ni na sta nisam licitirao i ne dopustate mi da licitiram, sramota\nLimundo tim Jun 03, 2017 11:37\nMogućnost licitiranja može biti ograničena u slučaju kršenja pravila Limunda od strane člana. Članovi se o tome obaveštavaju Limundo porukom, tako da je potrebno pratiti poruke koje dobijate od Limundo tima u kojima je navedeno šta je potrebno da uradite da biste mogli da nesmetano licitirate.\nObaveštenje kada više ne vodim na aukciji\nProdavac traži da platim predmet unapred, moram li da pristanem?


ČLAN GRADSKOG VEĆA ZA SPORT POSETIO OK „VOJVODINA“ | Novi Sad\nPočetna stranica › ČLAN GRADSKOG VEĆA ZA SPORT POSETIO OK „VOJVODINA“\nČlan Gradskog veća za sport i omladinu Ognjen Cvjetićanin posetio je igrače i upravu Odbojkaškog kluba „Vojvodina NS seme“ na SPENS-u i prisustvovao treningu ovih uspešnih sportista koji su se nedavno plasirali u Ligu šampiona. „Vojvodina NS seme“ igra u najelitnijem evropskom klupskom takmičenju u sezoni 2019/20, a taj uspeh Novosađani su postigli u revanš meču trećeg kola kvalifikacija u Belorusiji i obezbedili pobedu već posle 2:0. Takođe, nastavlјa se i Superliga, a meč desetog kola, ili prvi duel drugog dela lige „Vojvodina“ igra večeras u Beogradu protiv „Crvene zvezde“ u 20.30 časova.\n- Evidentno je da su igrači, trener i ceo stručni štab već duže vreme u napornom ritmu, koji daje odlične rezultate. Pored neizostavnih treninga, oni se takmiče, dosta putuju, što sve zajedno rezultira nizanjem pobeda kojima nas uvek obraduju. Učešće u Ligi šampiona je veoma značajno, ne samo za srpsku odbojku, već i na klupskom nivou, a mi kao Grad Novi Sad smo izuzetno ponosni što imamo ovako složan, kompaktan i uspešan tim. Oni mogu samo da služe kao primer drugim sportskim klubovima, kako se slogom i odličnom timskom saradnjom ostvaruje cilј. Čini se da su im koncentracija i motivacija uvek na zavidnom nivou, a kad se na to dodaju odbojkaško umeće i maksimalna angažovanost svih činilaca u funkcionisanju kluba, dobijamo šampione na koje ćemo uvek biti ponosni - rekao je Ognjen Cvjetićanin poželevši igračima sportsku sreću u izazovima koji su pred njima, dok je menadžmentu kluba čestitao na odličnoj organizaciji i uspesima.\nKapiten OK „Vojvodina NS seme“ Stevan Simić izjavio je da igračima mnogo znači podrška Grada Novog Sada, jer uz takvo poverenje, imaju posebnu obavezu da igraju dobro.\n- Upravo to i radimo ove sezone, a moram da pohvalim celu ekipu i stručni štab, koji se maksimalno zalažu svakog dana, a samo tako uigrani, zajedno nižemo uspehe. Večeras imamo utakmicu protiv „Crvene zvezde“, pa pored toga što mi uvek idemo na pobedu, postoji i dodatni motiv, a to je čuveni rivalitet između naša dva kluba – rekao je Stevan Simić i naglasio da veruje u pobedu svog tima.


Iz meseca u mesec, raste broj stanova gde su banke aktivirale hipoteke. U ovom trenutlu na portalu dobos.rs oglašeno je za prodaju 626 oduzetih nekretnina, od čega polovina su stanovi - 319.\nTrenutno tržište oslikava stanje kredita od pre godinu dana. Upravo toliko prođe od trenutka kašnjenja pa do realizacije hipoteke, kada se iznalaze načini da se ona izbegne. Jer, i za banku, i za klijenta ona je najgore rešenje. Prema saznanjima “Blica” banke zbog krize, poslednjih meseci klijentima koji su u problemu tolerišu čak četri do pet meseci kašnjenja rata. To ranije nije bio slučaj.\n- Ovaj period banke koriste kako bi našle način da u saradnji sa dužnikom dug reprogramiraju, a kako do aktiviranja hipoteke ne bi došlo - kaže Ivan Manevski, direktor dobos.rs.\nUprkos interesovanju, retki su oni koji se uopšte odluče da kupe stan ili kuću koju je banka oduzela na ovaj način i prodaje. Razlog je cena. Nedeljko Malinović iz agencije „Legat“ koja je posrednik u prodaji u ovim slučajevima, kaže za „Blic“ da banke često daju nerealno visoke cene, koje odbijaju kupce.\n- Dešava se da banke prodaju nekretninu po ceni iz 2007. i 2008. godine kada je tržište bilo u zamajcu, a cene visoke. To znači da su kvadrati u startu za Beograd skuplji 20 odsto, odnosno za celu Srbiju 30 odsto - objašnjva Malinović.\nAukcije, koje se organizuju za prodaju ovih stanova odbijaju potencijalne kupce zbog procedure, ali i obaveznog polaganja depozita, što je uslov za učešće na javnoj licitaciji. Na njima su cene stanova znatno niže od procenjenih.\n- Da bi koliko toliko uspeli da povrate uložen novac, kada se nekretnina prodaje na javnoj licitaciji, na prvoj javnoj ponudi početna cena bude i do 60 odsto od procenjene vrednosti, odnosno 30 odsto procenjene vrednosti ako se radi o ponovljenim prodajama - ističe Ivan Manevski. Ali i tada prodaja je slaba. I mentalitet, je ono što koči prodaju ovih stanova, kaže naš sagovornik, jer mnogi ne žele da kupe ono što je nekom „oteto“.\nU Nacionalnoj korporaciji za osiguranje stambenih kredita kažu da imaju osigurano 74.000 stanova, do sada su aktivirali 500 hipoteka.\n- Trenutno beležimo dvadesetak aktiviranih hipoteka, što je, ako uzmemo u obzir da je banka plasirala preko osam hiljada stambenih kredita, prihvatljiv broj - kaže za “Blic” Miroslav Rebić, član Izvršnog odbora Sosijete ženeral banke.\nSavet je, kaže on, da građani se čim shvate da više nisu u mogućnosti da redovno servisiraju prispele rate, se obrate ličnom bankaru, kako bi se u saradnji sa bankom pronašli najbolje rešenje.\nA jedno bi moglo da bude i prodaja nekretnine pre aktiviranje hipoteke,preko proverenog posrednika, što je po rečima Miroslava Cvetkovića, direktora agencije „Cvetković Roškov“, moguće.\n- U tom slučaju prodavac bi mogao da dobije mnogo više novca, nego da se stan proda na aukciji, a to važi i za banku - ističe Cvetković.


Kompanija „Rimaster“ jedini ponuđač za zakup industrijskog parka u zoni „Zmič“\nNajbolje iz Paraćina\nFOTO: FTV Paraćin\nŠvedska kompanija “Rimaster” zvanično je jedini ponuđač za zakup 3.000 kvadratnih metara industrijskog parka u paraćinskoj Industrijskoj zoni “Zmič”. Nakon otvaranja ponuda dostavljenih u roku, konstatovano je da je jedino pomenuta švedska kompanija dala svoju ponudu.\nPotpisivanje ugovora uslediće sredinom decembra, a namere kompanije “Rimaster” su da do kraja investicionog ciklusa zaposle do 1.000 ljudi. Trenutno u iznajmljenim pogonima te kompanije u Paraćinu radi oko stotinu radnika.\nFOTO: facebook.com/Saša Paunović\nPodsećamo, krajem oktobra 2019. godine u Opštini Paraćin je počela izgradnja industrijskog parka u industrijskoj zoni vrednosti preko 2 miliona evra. Potom je objavljen i javni poziv za zakup zemljišta pod komercijalnim uslovima, gde su mogli da se jave svi zainteresovani.\nindustrijska zona žmič ponuda Rimaster\nU Paraćinu nezaposlenost sve manja, u 2020. očekuju...\nPaunović: 3 milijarde dinara koje dolaze van budžeta...\nPotpisan ugovor o zakupu proizvodnog prostora između...\nŠveđani zakupljuju poslovni prostor u Paraćinu od 3...\nInteresovanje za pčelarstvo u Paraćinu je sve veće...\nLideri u oblasti HTZ opreme i radnih odela (VIDEO)


Comtrade System Integration | Finansijsko planiranje i budžetiranje\nFinansijsko planiranje i budžetiranje\nPoslovno planiranje na višem nivou\nPoslovno planiranje, iako jedan od najvažnijih procesa, se u kompanijama najčešće obavlja manuelno i nepovezano. 60% kompanija i dalje koristi bezbrojne Excel tabele, a svako odeljenje planira posebno - finansije, nabavka, logistika, prodaja… Podaci se dobijaju iz različitih izvora i izveštaja, dovodeći u pitanje tačnost i bezbednost informacija: takav sistem je neefikasan i rigidan, i izuzetno ga je teško održavati.\nVreme je za softversko rešenje\nKako se 70% vremena troši na prikupljanje podataka i proveru njihovog kvaliteta, postaje skoro nemoguće efikasno izvršiti analizu profitabilnosti kroz sve dimenzije: proizvod, kupac i kanal. Ipak, uvođenjem specijalizovanog softvera, planiranje se podiže na viši nivo, i postavlja se osnov za dobre poslovne odluke na nivou integrisanog plana celog poslovnog sistema.\nKako izgleda integrisani proces planiranja?\nUz pomoć specijalizovanog softvera, planiranje i analiza se sprovode na nivou cele organizacije. Svako odeljenje izrađuje planove koji su im relevantni, te se strategija i odluke usklađuju kroz kolaboraciju svih timova, da bi krajnji rezultat bili bolji poslovni rezultati. Oblasti primene, kao i detaljnije funkcionalnosti i koristi rešenja, pronađite u brošuri.\nTehnologija koju uspešno implementira naš tim\nNakon implementacije softvera, donose se brže, informisanije i kvalitetnije poslovne odluke, postižu se bolji finansijski rezultati i veća preciznost u predviđanju poslovnih trendova.\n„Osim toga što smo uspeli da objedinimo fragmentisane procese, sada smo u situaciji da planiramo i projektujemo češće nego kvartalno, a u nekim slučajevima i polugodišnje i godišnje. Ovo rešenje nam pomaže da planiramo temeljnije, pre svega u pogledu finansija, ali i šire od toga; ono omogućuje optimizaciju resursa i u potpunosti je integrisano sa ERP sistemom.“\nHead of IT, AS Holding


ponedeljak, 22. okt 2018, 15:16\n"Iza vesla" je retrospektivna epizoda u kojoj kritičari, eksperti i stvaraoci serije "Na veslu priča" govore o šest godina emitovanja serije na RTS...\nTV serija „Na veslu priča“ prerasla je iz eksperimenta za šest godina u ozbiljnu kinematografsku antologiju srpske književnosti, angažujući čak 54 autora različitih generacija u 10 lokalnih sredina, književnih scena zemlje bogate nevidljivim duhom. Autori serije u ruke nekih od literarno najtalentovanijih stvaraoca stavljaju veslo da upravljaju tim minijaturnim svetom na vodi dok pričaju svoje originalne kratke priče posvećene prirodi. I gledaoci mogu da vide, čuju i osete atmosferu naše prirode, njenu originalnost i vekovnu vrednost. Redak usud spajanja lepota duha i prirode.\nO seriji u produkciji Udruženja „Šta hoćeš“, a koja se ekskluzivno emituje na javnom servisu RTS, govore eminentni predstavnici stručne javnosti i autori serijala.\nTV serija „Na veslu priča“ emitovaće se svakog radnog dana na RTS3 i RTS Svet, a od 8. oktobra na redu je emitovanje premijera beseda na veslu iz Vojvodine, iz Zrenjanina, Pančeva i Kanjiže. Seriju je podržalo Ministarstvo kulture i informisanja, kao i brojne lokalne samouprave.


Održan godišnji koncert KUD-a “Boksit” | Palelive.com\nPočetna Regija Milići Održan godišnji koncert KUD-a “Boksit”\nMILIĆI – U sali Doma rudara u Milićima večeras je održan tradicionalni godišnji koncert Kulturno-umjetničkog društva “Boksit”, na kojem su učestvovali i gosti iz Vlasenice, Srebrenice i Bratunca.\nPomoćnik izvršnog direktora za turizam i kulturne aktivnosti u “Boksitovom” sektoru “Ugostiteljstvo i turizam” Milenko Lalović rekao je Srni da je cilj ove manifestacije promocija kulturne baštine, tradicionalnih igara, te narodnih plesova i pjesama.\n“Na koncertu su se predstavile sve naše grupe folkorne sekcije, kao i članovi naše muzičke sekcije, hora i orkestra. Vjerujem da su posjetioci u sali Doma rudara, koja je večeras bila prepuna, bili zadovoljni programom”, rekao je Lalović.\nSvoje igračko umijeće ljubiteljima folklornih igara u Milićima predstavili su i članovi folklornih ansambala Kulturno-umjetničkog društva “Most” iz Bratunca, Srpskog kulturno-umjetničkog društva “Sveti despot Stefan Lazarević” iz Srebrenice, te Srpskog prosvjetnog i kulturno-umjetničkog društva “Prosvjeta” iz Vlasenice.\nPrethodni članakOdržan “Vidovdanski sabor”\nNaredni članakPripremljena zbirka kulturno-istorijskog nasljeđa trnovske regije


Tužba protiv Trampa zbog zabrane ulaska izbeglica u SAD\nNekoliko američkih udruženja za zaštitu građanskih prava, među kojima uticajna organizacija ACLU, podnele su danas tužbu protiv američkog predsednika Donalda Trampa zbog njegovog ukaza u kojem se izbeglicama iz nekih muslimanskih zemalja zabranjuje ulazak u SAD.\nUdruženja na čelu sa Unijom za slobodu građanskih prava u SAD (American Civil Liberties Union - ACLU) podnele su danas tužbu saveznom sudu u Njujorku u kojem se traži da odmah budu oslobođena dvojica iračkih državljana koji se od sinoć nalaze na njujorškom međuarodnom aerodromu "Džon Kenedi" i kojima je na osnovu ukaza zabranjen ulazak u SAD.\nOrganizacije u tužbi navode da Iračani imaju vize za ulazak na teritorijuo SAD.\nTužba je podneta protiv Trampa i ministarstva za unutrašnju bezbednosti.\nPOČELO JE Prve muslimane VRATILI sa aerodroma, samo nekoliko sati nakon TRAMPOVE ZABRANE\nSKANDALOZNA UREDBA Tramp zabranio izbeglicama ulazak u SAD\nTramp je u petak potpisao dekret kojim se uvodi zabrana izdavanja američkih viza državljanima ovih većinski muslimanskih zemalja da bi se onemogućilo da "radikalni islamski teroristi" uđu u SAD.\nTUŽBA PROTIV "GUGLA" Optužen je da PRATI KORISNIKE\nMAĐARSKA U PROBLEMIMA Nakon aktiviranja "NUKLEARNE OPCIJE", stiže tužba i od Soroša


D. European Youth Card - Evropska Omladinska Kartica - PRONI Centar za omladinski razvoj\nEuropean Youth Card - Evropska Omladinska kartica\nPRONI Centar za omladinski razvoj od decembra 2019. godine ponosno stoji kao jedini ovlašteni i licencirani zastupnik u Bosni i Hercegovini za projekat Evropska Omladinska Kartica zajedno sa 37 evropskih zemalja zastupnica.\nEvropska omladinska kartica je jedina zvanična benefit kartica u Bosni i Hercegovini koja mladima od 15 do 30 godina starosti stavlja na raspolaganje veliki broj popusta u našoj zemlji i preko 70 000 popusta u čitavoj Evropi. Ovaj program doprinosi jačanju mobilnosti mladih, njihovoj neformalnoj edukaciji, umrežavanju sa vršnjacima na lokalnom, nacionalnom i evropskom nivou kroz razmjenu pozitivnih praksi, kao i smanjenju stope nezaposlenosti u našoj zemlji.\nImplementacija ovog društveno-odgovornog projekta na području Bosne i Hercegovine nalazi se u rukama PRONI Centra za omladinski razvoj u saradnji sa Evropskom omladinskom organizacijom (European Youth Card Association – EYCA). Evropska omladinska organizacija, sa sjedištem u Briselu, je međunarodna neprofitna organizacija osnovana 1987. godine, čiji su osnovni ciljevi promocija mobilnosti, edukacije i aktivizma, sa akcentom na mogućnost ostvarivanja popusta za mlade. Danas, 31. godinu nakon osnivanja, predstavlja simbol mladih u svih 37 zemalja koje distribuiraju ovu karticu.\nOvaj projekat podržava Vijeće Evrope kroz Parcijalni sporazum o mobilnosti mladih putem Evropske Omladinske Kartice (PA) koji je potpisan sa Evropskom omladinskom organizacijom 1991. godine. Program rada Parcijalnog sporazuma isporučuje se svake godine kako bi se povezale države članice Vijeća Evrope sa 38 organizacija članica Evropske omladinske organizacije u cilju zajedničkog napora usmjerenog prema razvoju efikasnijih politika i odgovora na mobilnost mladih.\nImplementacijom ovog programa PRONI nastoji na kvalitativan i kvantitativan način stajati iza jednog od svojih strateških ciljeva – interne i eksterne mobilnosti mladih, kao i osnaživati mlade u njihovom ličnom, socijalnom i ekonomskom razvoju.\n#domorebemore #eyca #eycaba


DNK poreklo - Page 4 of 17 - Poreklo\nAutor: Ivan Vukićević ([email protected]) Objavljeno: 16.11.2021.UvodNajnoviji sloj stanovništva u Crnoj Gori prevashodno čine pripadnici haplogrupa koje se vezuju za germanske narode koji su naselili Balkan u ranom srednjem veku. Haplogrupe I1 i I2a1b (odnosno grana I2-M223) i grana R1b-U106 se vezuju za pojedine germanske narode i plemena čiji su pripadnici dospeli…\nDNK projekat istraživanja Y-haplogrupe R1a-YP4278 i njenih podgrana\nCilj ovog mini-projekta je da se na jednom mestu prikupljaju i analiziraju rezultati DNK testova pripadnika Y-haplogrupe R1a>>Z280>>YP4278, i da se pomoću tih rezultata i ostalih relevantnih podataka osvetle prošlost i putevi migracija pripadnika ove haplogrupe. U okviru projekta će se takođe koordinisati i usmeravati dalja testiranja, posebno onih porodica…\nDruštvo srpskih rodoslovaca „Poreklo“ organizuje već tradicionalno DNK testiranje povodom Srpskog DNK dana 14. septembra. Za razliku od ranijih godina, kada je ovo testiranje organizovano na sam Srpski DNK dan, ove godine imaćemo, usled situacije sa CoVid-19 virusom, akciju koja će trajati od 13. septembra do 15. oktobra, zbog čega…\nDNK poreklo, Novosti\nRaškovići su bili jedna od najznamenitijih porodica na prostoru Srbije tokom osmanske vlasti, igrajući značajnu ulogu u svim istorijskim dešavanjima od druge polovine XVII veka, pa sve do prvih decenija XIX veka. Kroz više generacija, članovi ove porodice su dobijali berate (zvanične ukaze o uvođenju u zvanje) od sultana koji…\nIstorijski izvori i predanjaUgrenovići su stara plemićka porodica iz okoline Onogošta (danas Nikšić). Bili su gospodari ovoga kraja tokom srednjeg veka, sve dok vlast nisu preuzeli Nikšići. Najstariji vladar starog Onogošta bio je izvesni ban Ugren (negde i Ugren Jerinić) i najverovatnije da je po ovom banu Ugrenu kasnije nastalo…\nPIŠE: Nikola VukosavljevićU toku maja 2021. godine su iz italijanske laboratorije Dante Labs pristigli rezultati WGS 30x testa (testa celog genoma) Mučibabića poreklom iz sela Dubljevići kod Gacka, koji su otkrili vrlo zanimljive podatke. Mučibabići su rod poreklom iz Hercegovine, iz okoline Gacka i Nevesinja, sa krsnom slavom Aranđelovdan, za…\nDNK projekat genetičkog roda Pješivaca i Cuca\nPIŠE: Milan Radulović ([email protected]), administrator DNK projekta Pješivaca i CucaDobro došli na zvanični DNK projekat genetičkog roda Pješivaca i Cuca! Ova grupa je osmišljena radi bolje komunikacije između zainteresovanih članova, kako bi uvijek bili u toku sa najnovijim informacijama o genetičkom rodu Pješivaca i Cuca, o kojima se možete obavestiti prijavljivanjem…\nPleme KričiPrema predanjima zabeleženim u Drobnjaku i Zatarju, na tom području nekada je živelo pleme Kriča. Sećanje na ovo pleme sačuvano je pre svega kroz drobnjačku tradiciju o sukobima njihovog plemena sa zatečenim Kričima, ali se Kriči, počevši od XIII veka, pominju i u istorijskim izvorima. Spletom istorijskih okolnosti, dobar…\nDruštvo srpskih rodoslovaca “Poreklo” je od 25. marta do 30. aprila tradicionalno organizovalo akciju testiranja pod nazivom “Svetski DNK mesec 2021”, u čast Svetskog DNK dana koji se obeležava 25. aprila. U skladu sa praksom koju smo započeli 2020. godine, akcija je bila organizovana tokom nešto više od mesec dana,…\nTestiranjem jednog Divca u laboratoriji “Dante Labs”, utvrđena je najnizvodnija grana R1b haplogrupe kojoj pripadaju Divci, a to je BY198296. Na osnovu rezultata već testiranih dvojice Divaca prethodnih godina, znalo se da pripadaju haplogrupi R1b-Z2705. Zanimljivo je da svi potvrđeni pripadnici grane BY198296 slave Nikoljdan. To su pojedinci iz okoline…\nPrethodna 1 2 3 4 5 6 7 8 9 10 11 12 13 14 … 17 Sledeća


Banatsko Aranđelovo » Blog Archive » Kraj neuspešne sezone\nNaime, Hajduk je na poslednjem ovosezonskom gostovanju pobedio ekipu Šampiona u Oromu sa 3:0, dok je Slavija odigrala protiv prvaka Sloge iz Ostojićeva 2:5.\nU viši rang takmičenja, Subotičku područnu ligu, plasirale su se ekipe Sloge iz Ostojićeva, Obilića iz Novog Kneževca i Potisja iz Kanjiže.\nZa sledeću sezonu nezvanično su najavljene velike promene u sistemu takmičenja, tako da će se verovatno Potiska liga „podeliti“ na dve manje lige, pri čemu će jednu činiti ekipe iz opština Novi Kneževac i Čoka, a drugu ekipe iz opština Kanjiža i Senta.\nUkoliko zaista dođe do novog sistema takmičenja, siguran sam da će kvalitet fudbala biti na znatno nižem nivou i to u svakoj od planiranih „novih“ liga. Verujem da je prvenstvena trka u kojoj učestvuje veći broj ekipa, iz više različitih opština, što je danas slučaj, daleko zanimljivija kako za gledaoce, tako i za same igrače. Međutim, čelnici međuopštinskog fudbalskog saveza kao razlog za promenu sistema takmičenja navode smanjenje troškova takmičenja, budući da su svi klubovi u teškoj finansijskoj situaciji… Videćemo šta će nam doneti sledeća sezona\n– rekao nam je Nedeljko Popov, predsednik Skupštine fk „Slavija“.\nTakođe, za predstojeće leto najavljena je i vandredna Skupština kluba, sa ciljem da se izabere novo rukovodstvo i predsednik FK „Slavija“.\nKonačnu tabelu, kao i postignute rezultate u 30. kolu Potiske lige možete pogledati ovde.\nZa kraj, Slaviji i Hajduku želimo više sportske sreće i uspeha u narednoj takmičarskoj sezoni.


O nama - Privredni forum mladih\nInformisani i povezani mladi sa privrednicima, državom i drugim relevantnim činiocima, zajedno doprinose većoj zaposlenosti, sposobnosti da odgovore izazovima tržišta kroz rad i samozapošljavanje.\nPrivredni forum mladih do sada je radio sa preko 6000 mladih budućih preduzetnika i preduzetnika iz cele Srbije i pružio im savetovanje i mentorsku podršku kroz niz obuka, edukacija i konferencija.\nUspešno smo ostvarili saradnju sa preko 50 najuspešnijih kompanija u Srbiji, preko 20 državnih institucija, 20 lokalnih samouprava i dr.\nOd kraja 2014. godine Privredni forum mladih, kroz rad na strateškim dokumentima i brojnim obukama i konferencijama, kao i povezivanje države, akademske zajednice, privrede i mladih, postaje glavna platforma za razvoj omladinskog preduzetništva u Srbiji\nPrivredni forum mladih je organizacija nastala okupljanjem motivisanih mladih ljudi zainteresovanih za aktivno rešavanje problema nezaposlenosti kod mladih. Kao dobrovoljna, nevladina, nestranačka, nepolitička i neprofitna organizacija, Forum teži da podstakne umrežavanje mladih, privrede, države i svih relevantnih činilaca, i time postane glavna platforma za razvoj omladinskog preduzetništva u Republici Srbiji.\nOd samog osnivanja krajem 2014. godine, pa do sada, uspešno je realizovano 5 projekata, 2 sajma, 25 edukativnih događaja u 19 gradova širom Srbije, izrađena su 4 strateška dokumenta i snimljen je dokumentarni film o razvojnom putu mladih preduzetnika koji svoj biznis pokreću i vode u Srbiji.\nKroz ove aktivnosti, ostvarena je saradnja sa preko 30 istaknutih kompanija, 20 domaćih i inostranih institucija i visokih predstavnika, 100 preduzetnika i više od 7000 mladih.\nZnačaj rada Privrednog foruma mladih na polju razvoja omladinskog preduzetništva u Srbiji prepoznat je i od strane Evropske komisije, koja je projekat Karavan omladinskog preduzetništva proglasila “Najboljim nacionalnim projektom za 2017. Godinu”.


JEZIVA OSVETA BELIVUKOVE GRUPE: Isplivali novi detalji - poznatog advokata ubili pred sinom jer je zastupao njihove protivnike? | Najnovije vesti - Srbija danas\n06.03.2021. • 17:18 Srbija Danas/Mondo.rs\nFoto: Profimedia/Tanjug/Sava Radovanović\nPolicija sumnja da su pripadnici klana Velje Nevolje navodno ubili poznatog beogradskog advokata.\nNa ovo ukazuju operativna saznanja iz policijske istrage koja se mesecima unazad vodi protiv Belivukove grupe. Prema informacijama do kojih su došli operativci, Ognjanović je navodno "osuđen na smrt" po nalogu, kako se sumnja, crnogorskog "kavačkog klana", i to zato što je zastupao, kako prenose mediji, pripadnike suparničkog "škaljarskog klana".\n- Advokat Dragoslav Miša Ognjanović zastupao je Luku Bojovića, koji je bio blizak "škaljarcima", ali je zastupao i neke druge članove ovog klana. To ga je, po svemu sudeći, koštalo glave...\nAdvokat Miša Ognjanović je ubijen 28. jula 2018. godine u ranim popodnevnim satima kada su ga dvojica napadača sačekala ispred zgrade u kojoj je živeo na Novom Beogradu, a zatim mu je jedan prišao i ubio ga, i to naočigled sina.\n- Ovaj zločin je zvanično još nerasvetljen, ali postoje operativna saznanja o svakom ko je učestvovao u pripremi, praćenju i egzekuciji advokata - saznaje se.\nOgnjanović je, inače, samo jedan u nizu, kako se sumnja, žrtava 'kavačkog klana', a Belivuk i njegovi saradnici sumnjiče se da su učestvovali i u mnogim drugim likvidacijama "škaljaraca". Reč je o ubistvu Dragoslava Miloradovića, kuma Luke Bojovića, koji je izrešetan 28. maja 2018. na Karaburmi. Takođe, po istom receptu je 2. decembra 2018. na Zvezdari ubijen i Vladimir Popović Pop.\n- U tom periodu "kavački klan" je sa grupom Velje Nevolje i njegovim saradnicima u MUP i drugim državnim institucijama stekao ogromnu moć u srpskom podzemlju, ali i šire.\nUhapšen je 4. februara sa Markom Miljkovićem Maretom i još 20 članova grupe posle višemesečnog praćenja policije u saradnji sa BIA. Svi oni se sumnjiče se za više ubistava, kao i za preprodaju droge, iznude, reket i druga najteža krivična dela.\nMiša Ognjanović Velja Nevolja policija kriminalna grupa


Broj mladih ljudi s vozačkim dozvolama u Velikoj Britaniji pao na najniži nivo\n7 Apr 2021 - 16:00 Vesti Link\nBroj mladih ljudi kvalifikovanih za vožnju je pao na najniži nivo od kada se dotični podaci beleže u Velikoj Britaniji, jer su časovi vožnje i obuka obustavljeni, a finansijski pritisci porasli na građanstvo zbog Kovida-19.\nKako pišu Vrele Gume, samo 2,97 miliona ljudi starih između 16 i 25 godina u Ujedinjenom Kraljevstvu ima važeću vozačku dozvolu, što je značajan pad u odnosu na 3,32 miliona iz marta 2020. Ove brojke su najniže od 2012. od kada se vodi statistika (kada je bilo 3,42 miliona vozača u starosnoj dobi od 16 do 25 godina). Pad je još oštriji kada se u obzir uzme ukupan broj mladih ljudi, koji je porastao u datom periodu.\nOvaj trend se delimično objašnjava obustavljanjem časova i testova u okviru većeg dela proteklih godinu dana, a sve je pogoršano odbijanjem vlasti da produži maksimalan dvogodišnji period od polaganja teorijskog ispita do praktičnog testa. Ono što takođe igra ulogu je što su u razvijenom svetu mladi sve manje zainteresovani za vožnju i posedovanje automobila. Pad u broju mladih vozača je oko šest puta veći u poređenju s ukupnim smanjenjem.


UVEĆAN PRIHOD OD NAPLATE BORAVIŠNE TAKSE\nPrihod po osnovu uplaćene boravišne takse za period 01.01-30.06.2018. godine iznosi 622.093,72 KM i veći je za 110.066,24 KM ili 21,5 % u odnosu na isti period 2017. godine. Raspodjelom koja je definisana Zakonom o boravišnoj taksi ("Sl. glasnik RS", br. 78/2011 i 106/2015), turističkim organizacijama gradova i opština pripalo je 482.153,47 KM, dok je Turističkoj organizaciji Republike Srpske pripalo 139.940,25 KM prihoda po osnovu naplate boravišne takse. Turističke organizacije koje su prikupile najviše prihoda po osnovu naplate boravišne takse su: Pale 138.051,44 KM, Banja Luka 120.375,75 KM, Trebinje 43.489,62 KM, Bijeljina 42.636,06 KM i Teslić 30.025,60 KM. Ostale turističke organizacije ostvarile su manje od 20.000,00 KM ovog javnog prihoda.\nVeći iznos sredstava prikupljenih po osnovu naplate boravišne takse rezultat je promotivnih aktivnosti preduzetih od strane Turističke organizacije Republike Srpske i turističkih organizacija gradova i opština, a u saradnji sa Ministarstvom trgovine i turizma, kao i veće discipline poreskih obveznika.\nSredstva prikupljena po osnovu naplate boravišne takse koriste se isključivo za promociju turističkih potencijala na nivou cijele Republike Srpske. Veći iznos sredstava omogućiće u narednom periodu bolju promociju turističkih potencijala, što će uticati na veći broj dolazaka i noćenja turista.\nIZVOR: Vebsajt Ministarstvo trgovine i turizma RS, 23.7.2018.


Novaković: Novi most u Novom Sadu dokaz korupcije - NOVA portal\nPolitika Autor:Vojislav Milovančević15. apr. 202109:32 > 09:48\n“Fruškogorski koridor, čija je ugovorena vrednost 606 miliona evra, kao i projekat izgradnje obilaznice u vrednosti od 130 miliona evra, realizuje se u modelu po kom su i kreditor i izvođač radova iz iste zemlj - Kine. Obim i brzina kojom se zadužujemo na ovaj način, već sada dovodi u pitanje mogućnost buduće otplate kredita”, izjavio je potpredsednik Narodne stranke Borislav Novaković.\nOn je, povodom potpisivanja Memoranduma o izradi planske i tehničke dokumentacije za projekat izgradnje obilaznice oko Novog Sada, izjavio da postoji pet manjkavosti i profesionalnih nelogičnosti.\nNovaković: Država je svedena na volju jednog čoveka\n“Prvo, kao i fruškogorski koridor čija je ugovorena vrednost 606 miliona evra, tako i projekat izgradnje obilaznice u vrednosti od 130 miliona evra realizuje se u modelu po kom su i kreditor i izvođač radova iz iste zemlje, u ovom slučaju iz Kine. Obim i brzina kojom se zadužujemo na ovaj način, već sada dovodi u pitanje mogućnost buduće otplate kredita. Drugo, ova „investicija“ kao i brojne druge kineske investicije proglašena je „projektom od nacionalnog značaja“, što znači mogućnost direktnog dogovaranja i pregovaranja sa investitorom i izvođačem radova. Tako se potpuno očito i grubo izbegava Zakon o javnim nabavkama”, ističe on.\nPrema njegovim rečima, umesto da se od projektovanja do izgradnje infrastrukturnih objekata raspiše međunarodni tender i pozovu najuglednije svetske kompanije da konkurišu, u Srbiji se neposrednom pogodbom biraju izvođači radova.\n“Država, dakle, ne sprečava nego omogućuje i podstiče korupciju. Treće, kao zemlja koja je kandidat za pristupanje EU, obavezani smo da sve, a pogotovo najznačajnije javne nabavke učinimo potpuno otvorenim. Ovakvo ponašanje udaljava nas ne samo od standarda i prakse u EU, nego onemogućuje i domaću građevinsku operativu da konkuriše i zaradi na poslovima u vlastitoj zemlji”, ističe Novaković.\nČetvrti problem, prema njegovom mišljenju, je taj što je Memorandum o izradi planske i tehničke dokumentacije za projekat izgradnje obilaznice oko Novog Sada potpisan sa kompanijom CRBC (China Road and Bridge Corporation).\n“Dakle, ne samo da se izbegava konkurencija kroz otvoren postupak javnih nabavki, nego se neskriveno favorizuje jedna jedina firma.Peto, umesto da sagleda urbanistički, saobraćajni, ekološki i građevinski aspekt gradnje novog mosta, gradska vlast je ovom problemu pristupila kao da je reč o rutinskom tehničkom zadatku. Pozicijom mosta i saobraćajnim koridorom koji vodi do mosta, neće se rasteretiti frekventnost saobraćaja, naprotiv ona će se na tom potezu uvećati. Umesto umanjenja, dobićemo uvećanje broja vozila koji saobraćaju tom deonicom. Pritom će intenzitet saobraćaja stvatati velike gužve, zagađenje vazduha i buku prolazeći pritom kroz najgušće naseljene delove grada. Ukratko reč je o saobraćajno i ekološki neopravdanom i neodrživom rešenju. Napokon, da ne ostane nikakva dilema. Ovaj most Novom Sadu treba, ali ponovo je struka grubo odstranjena. Sve primedbe koje se mogu uputiti ovom projektu, mogle su biti prevenirane i otklonjene kroz stručnu raspravu i uključivanje javnosti. Nažalost, učinjeno je sve da se to ne desi”, naglašava Novaković.\nBorislav Novakovićfruškogorski koridorkorupcijamostNovi Sad


Hrvatska se dogovorila, BiH gubi 2,5 miliona eura – Magazin Plus\nHome/Privreda/BiH/Hrvatska se dogovorila, BiH gubi 2,5 miliona eura\nBosna i Hercegovina na putu je da izgubi spor vrijedan 2,5 miliona eura, koliko od nje traži austrijska kompanija “Štrabag”, koja je još 2011. godine dobila posao izgradnje mosta na rijeci Savi kod Svilaja, ali nikada nije uvedena u posao.\nZanimljivo je da je “Štrabag” po istom osnovu tužio i Hrvatsku, odnosno njeno nadležno ministarstvo, međutim za razliku od BiH, Hrvati su išli na vansudsku nagodbu i “Štrabagu” isplatili “svega” 535.000 eura, koje sada potražuju od BiH jer smatraju da je ona najveći krivac zbog čega austrijska kompanija poslije potpisa ugovora u roku od 180 dana nije uvedena u posao.\n“Spor koji se vodi pred Međunarodnim sudom u Hagu gubimo sto odsto, samo je pitanje na koji iznos će biti presuđeno. Već jedno ročište je održano i sve je ušlo u završnicu i ključno pitanje je ko je odgovoran za sve to”, ispričao je izvor “Nezavisnih”.\nZavršetak spora, kako nezvanično saznajemo, čeka i Tužilaštvo BiH kako bi nakon što nastane šteta po državu imalo osnova da podigne optužnice protiv određenih ljudi iz Ministarstva transporta i komunikacija BiH koji su “omogućili” da BiH ostane bez oko 2,5 miliona eura.\nU Tužilaštvu BiH juče su nam samo potvrdili da vode istragu, naglašavajući da u ovom trenutku ne mogu davati više informacija.\nNi u Ministarstvu transporta i komunikacija BiH nisu željeli govoriti na ovu temu. Na pismeno postavljena pitanja rekli su da će odgovoriti poslije sjednice Savjeta ministara BiH, koja će biti održana sutra, a na kojoj će se naći upravo informacija o aktivnostima u arbitražnom postupku “Štrabaga” protiv Ministarstva transporta i komunikacija BiH.\nPodsjećanja radi, na međunarodnom tenderu za izgradnju mosta preko rijeke Save kod Svilaja raspisanom 2011. godine “Štrabag” je dostavio najnižu ponudu od 21 milion eura. Nakon toga sa ovom austrijskom kompanijom potpisan je ugovor koji predviđa da će investitor u roku od 180 dana izvođača radova uvesti u posao, međutim to se nije desilo jer u tom trenutku nije bila obezbijeđena sva potrebna dokumentacija, odnosno građevinske dozvole i saglasnosti. Samo dan nakon isteka tog ugovora “Štrabag” podnosi tužbu tražeći nadoknadu štete, istovremeno tužeći i BiH i Hrvatsku, koje zajednički finansiraju taj projekat.\n“Ključno je pitanje zbog čega niko iz BiH nije tražio prolongiranje tog roka od 180 dana, iako je imao pravo na to”, ispričao je izvor “Nezavisnih”.\nJedno od pitanja je i to da li je neko i ko insistirao da se sa “Štrabagom” hitno potpisuje ugovor iako je od samog početka bilo jasno da dokumentacija neophodna za taj posao ne postoji.\nNakon što je neslavno okončan posao sa “Štrabagom”, međunarodna komisija koja vodi projekat izgradnje mosta nekoliko mjeseci kasnije htjela je posao dodijeliti drugoplasiranom na tom tenderu, odnosno firmi “Viadukt” iz Zagreba. Ponuda “Viadukta” tada je bila oko 25 miliona eura, međutim Evropska investiciona banka i Evropska banka za obnovu i razvoj to nisu dozvolile, insistirajući na tome da tender bude poništen i da bude raspisan novi, što je na kraju i urađeno. I drugi raspisani međunarodni tender završio je neslavno i pod sumnjom da je namješten, jer je posao izgradnje dobila tek trećeplasirana kompanija, odnosno “Viadukt”, zbog čega su EIB i EBRD zaprijetili da će odustati od finansiranja izgradnje mosta preko rijeke Save kod Svilaja.\nTreći tender za izgradnju mosta kod Svilaja je još u toku i uskoro se očekuje potpisivanje ugovora, a kako tvrde dobro upućeni u cijeli postupak, ovaj put se može očekivati da radovi počnu, posebno iz razloga što je EU obezbijedila dio novca za ovaj projekat.\nRaspodjela prihoda od indirektnih poreza po općinama i kantonima


Ruskinjama je bilo dovoljno samo 63 minuta igre da nanesu ubedljiv poraz ekipi selektora Zorana Terzića, čime su potvrdile fantastičnu formu u Japanu gde su u četvrtfinalnoj fazi izgubile svega dva seta.\nProtiv jednog od najvećih favorita za zlato naše odbojkašice su uspele samo u prvom setu da pruže dostojan otpor, a onda je tim selektora Vladimira Kuzjutkina potpuno preuzeo kontrolu u svoje ruke, o čemu svedoči i ukupan broj poena (20) koje su igračice iz Srbije osvojile u drugoj i trećoj deonici.\nDva manje osvojila je najbolji poenter Ruskinja na ovom meču, Gamova, dok su Jelena Nikolić sa devet i Jovana Brakočević sa osam bile najefikasnije u našem taboru.\nU poslednjem, 4. kolu četvrtfinalne E grupe Svetskog prvenstva, reprezentacija Srbije će igrati u sredu protiv Koreje od 5 časova i 30 minuta po srednjeevropskom vremenu. Korejke su u utorak izgubile od Japanki sa 3-0 i tako i same ispale iz borbe za polufinale.


Diverzije iz RTS-a: Vaše pravo da platite sve\nServis javni, serviseri tajni\nRadio televizija Srbije godišnje prikupi i preko 150 miliona evra od građana i delom iz marketinga, ali nikako da počne da posluje sa zaradom. Stalno se uzimaju novi krediti od poslovnih banaka, a na šta pare troše Aleksandar Tijanić i njegovi zaštitnici i čauši, ne može da se sazna jer je to - poslovna tajna\nU Srbiji se pretplata za nacionalnu televiziju zvanu RTS plaća preko računa za struju. Sva domaćinstva koja poseduju brojilo za utrošenu električnu energiju, a ima ih 3,1 miliona, po izveštaju EPS-a, dužna su da RTS-u plaćaju mesečno po 500 dinara za takozvani Javni servis, odnosno najobičniju televizijsku pretplatu za dva kanala.\nDirektor RTS-a je Aleksandar Tijanić kome je upravni odbor (predsednik akademik Nikša Stipčević) na svojoj 5. sednici odredio mesečnu platu od 3.000 evra u dinarskoj protivvrednosti. Taj isti Tijanić je na 42. sednici UO održanoj 25. februara 2010. izvestio da je za funkcionisanje RTS-a potreban godišnji prihod od - 100 miliona evra.\nNa toj istoj, 42. sednici UO je prihvatio bilans uspeha iz 2009. godine, u kome je ukupan prihod bio 13.773.137.000 dinara, odnosno 140 miliona evra. I pored toga što je Tijanić samo neki minut ranije novčane potrebe RTS-a prikazao za 40 miliona evra manjim od ostvarenog prihoda, državna televizija je 2009. završila sa manjkom 1.559.043.000 dinara!?\nNajviše para je otišlo na materijalne i nematerijalne troškove, 9.678.558.000 dinara, dok je za plate i ostale lične rashode dato 3.536.880.000 dinara.\nSamo neki mesec kasnije, odnosno na 46. sednici UO, Tijanić daje potpuno drugačiji izveštaj. Po njemu na plate odlazi 2,5 miliona evra mesečno, odnosno tek 30 miliona evra godišnje (umesto 35 miliona kao u izveštaju za 2009), a za program se troši 25 miliona evra. Po tome ispada da se više para izdvaja za uhlebljenje zaposlenih, nego za osnovnu delatnost zbog koje televizija i postoji.\nPo izveštaju UO sa njegove 14. sednice, prosečna plata u RTS-u iznosi 350 evra mesečno. Koliko to onda radnika ima RTS, ako se mesečno za njihove plate izdvaja 2,5 miliona evra, odnosno: kolike su to plate koje dobijaju oni najbolje plaćeni?\nZbog navodne uštede, UO RTS-a već godinama najavljuje otpuštanje radnika. Na svojoj 39. sednici ovaj organ je doneo odluku o otpuštanju 1.000 radnika proglašenih tehnološkim viškom. Koliki je to broj može da se vidi kroz poređenje sa bugarskom nacionalnom televizijom, koja posle poslednjeg talasa otpuštanja treba da ima oko 1.300 zaposlenih. Bugarska je po broju stanovnika i teritoriji uporediva sa Srbijom, ali njena nacionalna televizija ima onoliko zaposlenih koliko RTS planira da otpusti u jednom navratu!?\nInače, RTS po sistematizaciji radnih mesta iz marta 2009. treba da ima 4.002 zaposlena.\nNa 38. sednici UO Tijanić je izveo i računicu po kojoj bi RTS otpuštanjem 700 radnika uštedeo deset miliona evra godišnje. Kako je ovo izračunao nije ni pokušao da objasni, ali po njemu su za otkaz viđeni radnici zarađivali prosečno po 15.000 evra godišnje. Malo mnogo i za nacionalni servis!\nGde to odlaze pare koje se skupljaju od onih 500 dinara koje svako srpsko domaćinstvo mora mesečno da plati ako ima strujomer? Na plate zaposlenih sigurno ne toliko koliko na razne lopovluke. Kao primer neka posluži organizacija Evrosonga 2008. godine, za koju je republička vlada RTS-u poklonila 10 miliona evra.\nU novembru 2007. imenovan je Organizacioni odbor na čelu sa Mlađanom Dinkićem, uz koga su stali, pored njegove savetnice iz ministarstva Ljiljane Trgovčević, još i Zoran Alimpić, tadašnji v.d. gradonačelnika Beograda, Andreja Mladenović, član Gradskog veća Beograda, Olivera Lazović, direktorka Turističke organizacije Beograda, neizbežni Aleksandar Tijanić, Sandra Šuša kao izvršni producent Pesme Evrovizije 2008, Branka Ružić-Hinić, direktorka finansija RTS-a, i Nebojša Nedeljković, direktor marketinga RTS-a.\nPoučen ranijim iskustvima, RTS je za pomoć u organizaciji Evrosonga raspisao tender za partnera koji bi bio sposoban za celokupni paket usluga. Izabrana je nemačka kompanija Prokon, koja je tražila 9,5 miliona evra za izgradnju scene, rasvetu i zvuk. Na svojoj 31. sednici od 8. septembra 2008. godine, UO, međutim, usvaja izveštaj po kome je za scenu, rasvetu i zvuk plaćeno 2,5 miliona evra!?\nOvaj izveštaj je toliko pun rupa i nedoslednosti da je pravo čudo kako se za njega nije zainteresovalo i javno tužilaštvo. Tako, na primer, za marketing se navodi izdatak od 360.000 evra, dok se već u sledećoj tački za bilborde i outdoor kampanju navodi trošak od dodatnih 230.000 evra, iako i to spada u marketing.\nIsto tako, pod tačkom 9. izveštaja spominju se troškovi keteringa za 500 ljudi u Areni tokom 45 dana i 100 ljudi u Sava centru tokom 15 dana, po kome ispada da su oni pojeli i popili 400.000 evra!? Samo srpska delegacija je mimo pomenutih troškova na sebe tada spiskala 120.000 evra!\nUkupni troškovi RTS-a su i po ovom, ovako friziranom, računu iznosili 8.500.000 evra. Gde nestadoše onih 9,5 miliona namenjenih Prokonu samo za scenu, rasvetu i zvuk?\nI u delu izveštaja koji obrađuje prihode od Evrosonga 2008. ima puno nejasnoća. Ukupni prihodi od sponzora, ulaznica i sličnog iznosili su 7,5 miliona evra, pri čemu se nigde ne pominje republička donacija od 10 miliona evra. Da li je Republika donirala jedinstveno održavanje Evrosonga u Srbiji ili je taj novac Tijaniću dala na lepe oči?\nNovo a neverovatno\nDa istina o ovim i sličnim mahinacijama ni slučajno ne izađe pred javnost, potrudio se UO u sastavu Nikša Stipčević, Milica Kuburović, Slavoljub Đukić, Boško Mijatović, Dušan Savić, Dušan Stokanović i Dragomir Antonić koji je još na svojoj 6. sednici održanoj 13. jula 2006. jednoglasno usvojio Pravilnik o poslovnoj tajni. Javni servis tako postaje - tajni.\nU duhu ovog Pravilnika je verovatno i odgovor koji je UO usvojio na svojoj 24. sednici na rešenje poverenika za informacije od javnog značaja od 22. maja 2008, kojim je traženo dostavljanje stenogramskih beleški sa sednica UO. Umesto toga, UO usvaja odluku da su jedini javni dokumenti zapisnici sa sednica koji se izrađuju na osnovu stenograma.\nKako izgleda jedan od tih zapisnika, neka pokaže onaj sa 35. sednice UO, gde se u tački 3. doslovno konstatuje samo: "Izveštaj o RTV pretplati (izvestilac Branka Ružić Hinić). Po ovoj tački dnevnog reda u diskusiji su učestvovali: Dragomir Antonić, Nikša Stipčević i Predrag Marković." Ko je šta rekao, kakav je izveštaj podnet i šta je usvojeno - sve to nije ni pomenuto u zapisniku, ali jeste u stenogramskim beleškama - koje se kriju.\nU istom duhu je i konstatacija sa 27. sednice UO, održane 17. juna 2008, da je član RRA Aleksandar Vasić svojim napadom na UO RTS-a preko jednog časopisa "kršenje dogovora između predsednika UO Nikše Stipčevića i predsednika Saveta RRA Nenada Cekića, postignutog 4. juna 2008., da se sva sporna pitanja između RRA i RTS-a rešavaju na konstruktivan način i bez upoznavanja javnosti..."\nTako je RTS postavio naše pravo da ne znamo ništa, ali da sve plaćamo.\nOj, Gebelse, brate u tuđini\nSukob na relaciji RTS - SOKOJ dosta dugo je tinjao. Još na 24. sednici UO održanoj 24. marta 2008. Tijanić izveštava kako je grupa nacionalnih emitera formirala asocijaciju sa ciljem da se zaštite od SOKOJ-a.\nNa sledećoj, 25. sednici od 21. aprila 2008. UO donosi zaključak kojim poziva SOKOJ da donese jasan i nedvosmisleni tarifnik na osnovu koga radio i televizija treba da plaćaju za korišćenje autorskih prava. "SOKOJ mora da prestane sa zloupotrebom zakona na osnovu koga ima pravo naplate za korišćenje autorskih prava i da prestane sa pretnjama emiterima koji žele uvođenja reda u ovu oblast, a koji ne žele da plaćaju harač SOKOJ-u, koji potpuno svojevoljno i bez ikakvih kriterijuma određuje iznose za plaćanje", navodi se u pomenutom zaključku uz pitanje: "Kako je moguće da u jednom mesecu naknada iznosi milion dinara, a već u sledećem pet miliona?"\nSa druge strane, RTS je nemilosrdan prema građanima koji ne plaćaju pretplatu, pa čak i prema onima koji nisu ni dužni da to čine.\nIako potraživanja za neplaćenu mesečnu TV pretplatu zastarevaju posle godinu dana, na šta je svojevremeno upozoravao i Nenad Cekić, RTS građanima ne oprašta dug. Tako može da se desi da, ako dugujete neku mesečnu pretplatu od pre više od godinu dana i platite uz račun za struju pretplatu za ovaj mesec, ona bude knjižena kao otplata starog, već zastarelog duga, a da vas o tome niko ne obavesti. Pretplatu za mesec za koji ste mislili da plaćate - i dalje dugujete.\nNa svojoj 12. sednici UO čak konstatuje i da postoje problemi sa signalom u istočnoj Srbiji, odnosno da tamo gledaoci ne mogu da prate program RTS-a, ali istovremeno ne donosi odluku da gledaoce iz tih krajeva oslobodi plaćanja pretplate.\nDa bi obezbedio da niko sa političke scene Srbije ne pozove građane koji ne moraju da plaćaju TV pretplatu da to i ne čine, UO na svojoj 21. sednici donosi zaključak da se uputi pismo predsedniku i svim potpredsednicima Skupštine Srbije da se izjasne da li su spremni da opomenu svakog poslanika koji bi se drznuo da sa govornice parlamenta pozove na bojkot plaćanja RTV pretplate.


Predrag Marić: Preventivno delujemo na rizike i povećavamo bezbednost – 112 EXPO\nPredrag Marić: Preventivno delujemo na rizike i povećavamo bezbednost\nПостовано 11.10.2016. : sarca\nJubilarni, 40. Međunarodni sajam prevencije i reagovanja u vanrednim situacijama i bezbednosti i zdravlja na radu – 112 EXPO, otvoren je na Beogradskom sajmu i trajaće do petka, 14. oktobra. Generalni pokrovitelj ovog edukativnog, zaštitno-bezbednosnog i poslovnog događaja od opšteg interesa je Sektor za vanredne situacije Ministarstva unutrašnjih poslova Republike Srbije, a pokrovitelj Uprava za bezbednost i zdravlje na radu Ministarstva za rad, zapošljavanje, boračka i socijalna pitanja.\nNapominjući da je Ministarstvo za rad, zapošljavanje, boračka i socijalna pitanja pokrovitelj manifestacije od 2006. godine, Aleksandar Jablanović, državni sekretar, rekao je da takva uloga predstavlja čast, jer je reč o veoma važnoj manifestaciji.\n– Savremeni uslovi poslovanja iziskuju promenu svesti u oblasti bezbednosti i zaštite na radu, a ciljevi Sajma su i uspostavljanje socijalnog dijaloga, promocija preventive i stručnog programa zaštite zaposlenih. Za osam meseci 2016. godine inspektori su izvršili nešto više od 36 hiljada nadzora, od kojih se 9.196 odnosilo na bezbednost na radu. Iskustvo nam govori da su povrede najčešće u građevinskoj industriji, gde se mnogo radi “na crno” pa je veoma često nepoštovanje propisa i procedura. To mora da se promeni, ali praksa pokazuje i da bi samo primena zdravorazumskih mera zaštite spasla mnoge živote, objasnio je Jablanović.\nU ime generalnog pokrovitelja – Sektora za vanredne situacije MUP-a Srbije, na svečanom otvaranju govorio je Predrag Marić, pomoćnik ministra. Uz dobrodošlicu koju je uputio i izlagačima i posetiocima, Predrag Marić je proglasio otvorenim jubilarni, 40. 112 EXPO:\n– Preventivno delovanje na rizike je veoma značajno i mi ulažemo velike napore da obučimo ljudstvo i obezbedimo potrebnu opremu za delovanje u vanrednim situacijama. Sajam je prilika za ostvarivanje kontakata u bezbednosnom sektoru, ali i za promociju najrazličitije opreme i sistema zaštite, obučenosti pripadnika MUP-a i specijalizovanih jedinica civilne zaštite. Preventiva je važna za bezbednost i sigurnost, ali i preduslov razvoja čitave države, zaključio je Marić.\nOvogodišnji 112 EXPO okupio je oko 100 direktnih izlagača. Oni predstavljaju preko 150 domaćih i svetskih brendova iz desetak zemalja, ali i na različite načine povezuju više hiljada profesionalaca iz zaštitno-bezbednosne oblasti.\nSajam se održava od 11. do 14. oktobra u hali 4. Radno vreme je od 10 do 17 časova. Jednokratne ulaznice koštaju 250 dinara, a važe i za sajmove Energetika 2016. i EcoFair 2016. (od 12. do 14. oktobra). Parking se plaća 100 dinara na sat.\n← Posetite ih na Sajmu (3)\nIzdvajamo iz pratećeg programa →\nZapočela promocija sajma 112 EXPO 2018.\nIzdvajamo iz pratećeg programa\nPosetite ih na Sajmu (3)\nPosetite ih na Sajmu (2)\n+381 (0)11 2655-486\n+381 (0)11 2655-892


Borovčanin: Boks je važan za karakter dece\nTanjug 11. septembra 2021. 12:14\nBEOGRAD – Bokserski savez Srbije pokrenuo je akciju besplatnih škola boksa, a inspiraciju su našli u činjenici da je boks u školama koji je bio višedecenijska tradicija u Velikoj Britaniji.\n„Krenuli smo sa upisom u školu boksa u celoj Srbiji koje su potpuno besplatne. Škola boksa osmišljena je tako da razvija snažne temelje sportskih i motivacionih veština. Naši programi za mlade pomažu u razvoju koordinacije, agilnosti, snage, brzine, timskog duha. Borimo se protiv negativnog uticaja vremena provedenog pred ekranima pozitivnim uticajem sporta. Živimo u vremenu koje sa sobom nosi mehur sa toksičnim sadržajem u vidu gojaznosti izazvane životom ispred ekrana, statičnosti, telesnog mrtvila koje eskalira kroz psihičku nestabilnost globalne publike“, rekao je predsednik BŠ Nenad Borovčanin.\nSvi zainteresovani mogu pronaći klub u mestu gde žive na sajtu www.školaboksa.rs.\n„Sve nedaće koje sam imao u životu, svi problemi i prepreke, jačali su me. Možda nećeš shvatiti u prvom trenutku kada se to desi, ali pesnica po zubima nekad može biti najbolja stvar koja ti se dogodila“.\n„Boksom stižemo do hrabrosti, tolerancije, strpljivosti, kritičnosti, doslednosti, iskrenosti, uvažavanjem koji grade karakter zdrave ličnosti, šampiona. To je naša misija, naš cilj i nećemo odustati od toga, vredeno i predano gradićemo put boksa koji nas uči da se branimo svakog trenutka, da je sport za sve, jer je plemenit i konstantno nas uči da u nama ima dobrih stvari“, zaključio je Borovčanin.